CORPUS 
SCRIPTORUM CHRISTIANORUM ORIENTALIUM 
CURANTIBUS 
L-B. CHABOT, I. GUIDI 
H. HYVERNAT, B. CARRA DE VAUX 


SCRIPTORES SYRI 


VERSIO 
SERIES TERTIA — TOMUS XXV 


VITAE VIRORUM 
APUD MONOPHYSITAS CELEBERRIMORUM 


PARISIIS 
E TYPOGRAPHEO REIPUBLICAE 


CAROLUS POUSSIELGUE, BIBLIOPOLA 
15, RUE CASSETTE, 15 


LIPSIAE : OTTO HARRASSOWITZ 


MDCCCCVII 


1 
VITA ISAIAE MONACHI 


AUCTORE ZACHARIA SCHOLASTICO 


INTERPRRTATUS EST 


E. W. BROOKS, 


Opus in duobus codicibus asservatur, nempe: 1° Brit. Mus. 
Add. 14, 174, et a° Berolin. Sachau 321; de quibus pauca 
praefati sumus in nostra editione textus syriaci. 

Haec autem vita, quae graece proculdubio scripla est, ab in- 
terprete, ut videtur, syro vel compilatore «Zachariae scholastico, 
qui historiam ecclesiasticam. scripsit» (qui a ceteris appellatur 
«rhetor ») attribuitur, quod utriusque. operis comparatio confir- 
mat; sed, quin auctor Zacharias scholasticus Gazensis fuerit, qui 
Severi vilam composuit, ob locum Vitae Severi (ed. Kugener, 
p. 83), vix dubitari potest; unde duos Zacharias eandem fuisse 
personam. effici videtur; id quod negavit Kugener, argumentis 
operi quod nondum apparuit reservatis! : verum ut de hac re dis- 
putem spatium non suppelit. Cum opus Misaeli cubieulario in- 
scriptum sit, id inter annos 499? et 518 vulgatum esse constat, 
sed materiam jam anno 488 collectam esse a loco vitae Severi 
supra citato probavit Kugener. Auctor se vitam Petri Iberi (cuius 
fragmentum in hoc volumine edidi) et vitam Theodori Antinoes 
(nunc deperditam) iam antea scripsisse adfirmat. 

Notitia bibliographica : 

a. Editio : J. P. N. Lanp, Anecdota. Syriaca, t. UI, p. 346- 
356; Leiden, 1870. 

! Byz. Zeitschr., IX, p. 464, n. 3. — * Kucenen, Rev. de l'Orient Chrét., V, 
p. 206, et Byz. Zeitschr., IX, p. 469. 

b. Versio germanica : K. Annens et G. Kecen, Die sogenannte 
Kirchengeschichte des Zacharias Rhetor in deutscher Übersetzung 
herausgegeben, p. 263-974, cum doctis adnotationibus (p. 385- 
387); Leipzig, 1899. 

Vide etiam M. A. Kucenen, Observations sur la vie de l'ascáte 
lsaie, etc. (Byz. Zeitschr., IX, p. 464 sqq.), 1900. 

E. W.B. 


HISTORIA VITAE RATIONUM PATRIS ÍSAIAE QUI INTER SANCTOS EST. *p. 3. 


Historiis quae prius narratae sunt tertium adiunxi Isaiam pro- 
phetam secundum huius generationis nostrae!, qui fidei et rectae 
opinionis et vitae rationum cum his viris illustribus et sacerdotibus 

5 summis Petro et Theodoro in omni re parliceps erat. 

Hic? Theodorus monachus magnus erat in Aegypto, miraculo- 
rum patrator : et, cum Timotheus episcopus essel Alexandriae 
post Dioscorum, de eo famam audivit Timotheus, et misit eumque 
comprehendit, et in Aegypto episcopum fecit, in urbe cui nomen 

10 Avzivdov3. Et, cum tempus nonnullum in ea fuisset, Deo illic etiam 
miracula per oum faciente, post Timothei mortem, cum res novas 
contra ecclesiam excilatas esse vidisset, sede sua relicta discessit; et 
abiit et in monasterio suo unde Timotheus eum ceperat habitavit; 
et ibi secundum morem suum conversabatur, dum Deus miracula et 

15 potestates el signa per eum facit et ab omni loco multi ad eum 
veniunt et adiuvantur. Hic autem pater Isaias est cuius est liber 
ille admonitionis. Hi enim tres beali uno tempore fuerunt, hie 
beatus Petrus, et hic Theodorus, *et pater Isaias. Seripsit autem * p. A. 
etiam hanc historiam Zacharias scholasticus qui historiam ecelesias- 

»o ticam scripsit. 

Hic autem, quod ad virtutem attinet, magno Antonio, qni 
post Paulum laudatissimum rationes vitae solitariae in Aegypto 
incepit, gradu aequalis apparuit. Cuius vitae rationes in omni re 
aemulatus, ipse se typum cunctae virtutis reliquit eis qui post eum 

25 monachismi vitam culturi erant; cum corpore Aegyptius esset, ani- 
mae autem nobilitate Hierosolymitanus, quae ipsa urbs urbem 
supernam figurat et elevationem ad bonum primitivum loci ubi 
eramus, ut dicit divinus Gregorius‘, In Aegypto igitur educatus, 
monachismi vitae se ipsum dedit; et imprimis eorum quibuscum 

3o habitabat vitae ratione communi utebatur; et sub rectore erat, qui 
ei monachismi habitum dedit. Brevi autem tempore contemptu cor- 
poris et fervore animae et observantia divinae imaginis adeo pro- 
grediebatur ut gratiam quae ei a Deo data est nemo non admirare- 


! Gf. Zacu. Ru., v, 9.; Vit. Petr, 1b. (ed, Raabe), p. 101 I; Zaci., Vil. Sev. 
(ed. Kugener), p. 78. — * Haec sectio ab interprete syro inserta esse videtur. — 
3 Uf. Zacu. Ri. vi, 1, 2, b; Zacu., Vit. Sev., lc. — 5 Gnoes, Naz., Or. wv, 
15; ax, 12 (1). 

tur; per quae pure et cum amore animam suam ei adplicuit, se ut 
omnes homines ad vitae rationum perfectionem provocanti ?. Et, 
quia sibi prodesse iudicavit ul a laudibus hominum fugeret, se a 
ceteris separavit, et in desertum ivil, et se ipsum Deo soli osten- 
debat, omnium rerum Creatori, qui a talibus animis amatur eas- 
que amat, et servitium earum quaerit quod purum est et sincerum 


. et *ab omni macula liberum ; et exinde totam operam huic rei dedit 


ut omnia mandata eius perficeret. Quamobrem audito mandato, 
«Dominum Deum tuum ex omni corde tuo et ex omni anima et ex 
omni mente diliges, et vicinum tuum ut te ipsum»?, postquam 
trinitatem amoris qui Deo debetur perfecit, et omui corde et omni 
anima et omni mente hunc amavit, vicinum eliam ut se ipsum adeo 
amabat, ut, cum quidam ex eis qui illo tempore monachismi vitam 
profitebantur ad eum intrasset et capite ac collo ob defectum tegu- 
menti frigeret, cum eo pateretur et doleret, et ipse etiam eodem 
modo propter illum frigeret; et, quia aliam tunicam non habebat eo 
quod statuto divino parebat?, semipallio quod super collum suum 
positum erat in duas portiones diviso, unam porlionem sibi retinue- 
rit, alteram autem ei qui ad se venerat dederii* : adeo hic vir 
sanctus mandatorum divinorum observator diligens erat. Igitur prop- 
ler ascesim immensuratam, et ceteras virtutes quae his? adiunctae 
sunt, eL observantiam motuum animi, el contentionem vigilem con- 
ira diabolum et contra ceteros demones amaros , et propter humilila- 
tem quae praecipue cum his contendit et omnem virtutem continet, 
dona spiritalia diversa, praesertim scientiae et vaticinationis, a 
Deo meritus est. Et, quia magna erat fama quae de eo in Aegypto 


. praevaluit, et testimonium * sapientiae quae ei de discrimine cogila- 


tionum monachismi et omnis vaticinationis dala est, et ob causam 
horum donorum multi ad eum veniebant, et ei de his omnibus 
gratulabantur, neque ei permittebatur at modo quo volebat (et hoc 
cum in deserto interiore habitaret) quietudine sibi dilecta frueretur, 
placuit ut Aegyptum relinqueret et ad Palestinam veniret, ut a 
laudibus hominum prorsus effugeret, quas plagas esse demonum 
contra aures aceipientium admotas putabat, et, cum eommoratione 
in terra aliena terram suam mutasset, hoc modo quietudinem ad- 
Quirere posset. 


Yel sadmiraretur, per ea quae........anima eius sibi adiunxit, se......+ 
provocantem». — * Marre., xxu, 87, 39. — $ Marra., x, 10. — 5 Similis 
historia de S, Martino Turonensi nota est. — 5 Sic textus. 

Cum Hierosolyma igitur venisset, postquam symbola adventus 
divini et passionum salutarium veneratus est, quorum symbolum 
est erux Domini nostri lesu Christi, et post eam sepulerum et 
resurrectionem tertii diei, ut in deserto habitaret. Eleutheropoli 
urbi vicino decrevit. Et, cum in hoc habitationem cepisset, 
nullo modo a sanctis omnibus in deserto Iordanis et in locis qui 
philosophiam exercentibus idonei sunt circa Hierosolyma et in 
omni Palestina habitantibus celari potuit, Dei gratia quae sibi data 
est in omni loco virum proclamante, et praecipue dono sapientiae 
et vaticinationis. Quamobrem multi ad eum veniebant : quorum 
pars, cum ob causam pugnae demonum quae per cogitationes eis 
accidera! ad eum venirent, sanationem recipiebant, qui ei pas- 
siones suas revelabant, et ei etiam qui passiones ab eo celare cona- 


bantur, *eo quod Deus ei secretas cordis eorum cogitationes el de- * 


monum machinaliones revelabat, eodem modo sanabantur : pars, 
quibus tristitiae instabant et quos rerum difficultas circumdabat, 
cum ad eum venirent, per preces eius et compassionem sibi datam, 
et per ea quae eis suadebat et admonebat eum difficultates suas 
accipere reperiebant. Multi autem qui a demonibus etiam tenta- 
bantur et passionibus aliis corporaliter urgebantur, eum ei adpro- 
pinquarent, per Dei gratiam, quem diligenter venerabatur colebat- 
que, sanalione qua egebat unusquisque eorum fruebatur!. Neque 
enim Aegyptii, monachi et saeculares , propter distantiam interposi- 
tam ad eum venire et utilitate spiritali ab eo data secundum mo- 
rem frui desierunt. Adeo apud omnes homines, et Aegyptios et 
Palestinenses, celebris erat gratia quae ei a Deo data est, ut etiam 
saeculares quidam , ut antea dixi, de difficultatibus sibi accidentibus 
eum interrogarent. Qua de causa, eum servus viri cuiusdam cui 
nomen Nestorius scholastici, curialis a Gaza urbe, pecuniam huius 
furatus fugisset, Nestorius quosdam Christum amantes qui ad eun- 
dem sanctum crebro veniebant obsecravit ut' se cum eis ad eum 
ducerent, ut ab eo de rebus quae se vexabant disceret : et, quia 
cum eis ad eum venit, eum cum aliis qui prius venerant collo- 
quentem invenit de dicto : «In imagine Dei *fuit homo’; et, ne pu- 
laretur velut ad hariolum quendam quales apud paganos sunt 
ob causam amissionis pecuniae tantum ad eum venisse, causa ob 
quam venerat ad tempus celata se interrogationem spiritalem fa- 


! Sie textus, contra grammaticam, — * Gen., 1, 27. 

cere primo simulabat, eo quod eum rogavit : « Quomodo intelligere 
debemus illud : In imagine Dei fuit homo?» Ille autem, cum cau- 
sam propter quam ad eum venerat a Deo cognovisset, dixit ei: 
«Significat illud «in imagine» ut, si, cum servus tuus pecuniam 
tuam furatus fugerit, hunc cum pecunia illa invenire possis, nihil 
prorsus mali ei inferas, sed ei culpam illam condones. «Este enim 
«misericordes» , dicit Dominus noster in Evangeliis, «sicut Pater 
vester qui in caelis misericors est, et solem suum in iustos et in 
iniustos oriri facit»!, dum per haec nos ad similitudinem suam 
et Patris sui provocat, et ad eandem imaginem in qua fuimus.» 
Cum haec audiisset Nestorius et vidisset eum per unum responsum 
etiam ad interrogationem in corde suo absconditam respondisse, 
surrexit et coram Deo propter hoc in faciem incidit, se ob hanc 
ipsam causam ad eum venisse confessus. Is autem dixit ei : «Si vis 
igitur pecuniam illam invenire, mandatum illud Dei observa, et 
es irae haud tenax, ut illud «in imagine» observes; neve ob rationes 
carnales tantum ad monachos venias, sed etiam ob animae utilita- 
tem.» [lle autem se haec facturum professus ad regionem suam 
rediit; et paullo post illum servum suum invenit cum illa ipsa pe- 
cunia quam furatus erat. Dionysius autem, qui et ipse * scholasticus 
erat a Gaza urbe et Christi amantissimus?, etiam hoc de hoe ipso 
sancto viro mihi narravit. « Venimus» , inquit, «ad eum ego et alii 
quidam propter utilitatem spirilalem; et, dum ad eum iter faci- 
mus, accidit ut eum servo meo rixatus eum percusserim. Cum igi- 
tur ad eum venissemus, prius nobis nuntiavit quam a quoquam e 
nobis vel a servo illo quidquam audiret, et ceterorum unicuique 
per nutus, cum seeundum passiones animales quae eum urgebant 
loqueretur, et harum sanationem promitteret, ita ut illi, delicta 
sua confessi, quae se solos scire putabant, poenitentia affecti sint 
et fletu impleti; ad me autem intuitus dicit mibi aperte: «Ne rixo- 
«sus sis et iracundus, neve eos qui in imagine Dei facti sunt ferias» : 
ita ut omnes, cum sapientia simul et gratia ab eo redarguti, ante 
eum inciderimus, ut is Deum obsecraret ut nobis clemens esset.» 

Is autem propter tale donum et redargutiones peccatorum huma- 
norum quae ab hac re prodeunt, cum a vana gloria effugere vellet et 
mandatum observare quod dieit: e Nolite iudicare, ne iudicemini»?, 


1 Loc, vi, 36; Marru., v, 45. — * Cf. Vit. Petr. Ib. (ed. Raabe), p. 100 
et sqq. — * Marra., vit, 1. 

quia omnium qui ad eum veniebant, sive monachorum sive saecula- 
rium, facta ei revelabantur, ad regionem Gazae venit, et in lo o 
quodam qui illic est monasterium exstruxit, et se ipsum in cubiculo 
quodam eius inclusit, el cum nullo prorsus colloquebatur, nisi cum 
Petro principe discipulorum suorum, qui et ipse, *quod ad regio- 
nem terrestrem attinet, Aegyptius erat, quod ad supernam autem et 
ad Deum ducentem, Hierosolymitanus, viro in omnibus rebus spi- 
ritali et doctrina eius digno, et cum hoc post noctis canonem et 
Dei ministerium et hymnos matutinos usque ad horam tantum no- 
nam. Accidit igitur ut post horam nonam quidam e viris Deum 
amantibus ad eum venerint; quod cum prius a Deo cognovisset 
magnus Isaias, eis qui ad se venturi erant munera numero aequa- 
lia reliquit, ne illorum causa discipulus eius post horam nonam ei 
molestias praeberet. Narraverunt igilur nobis viri quidam sanctae 
eeclesiae studiosi a regione Gazae maritima : «Tempore defectionis 
[lli et Pamprepii, quae ab eis contra Zenonem regem qui religiose 
vitam finivit facta est, propter hune ipsum Hilum eonturbati, qui a 
Pamprepio mago deceptus esse et ad paganismum declinasse dice- 
batur (et expectabant homines eos, si bello contra Zenonem gesto 
vietores fierent, templa demonum paganis aperturos), ad eum ve- 
nimus; et huius discipulum (cuius mentio facta est!), hora nona 
iam praeterita , nobis munerum numero aequalium canistrum por- 
tanlem invenimus; et dixit: «Pater haec munera vobis paravil : et 
« pro vobis omnibus curae vestrae religiosae causa supplicatione facta 
«vos ob defectionem horum paganorum turbari vetat : nubes enim 
«est, et cito dissolvetur?.» Porro adiecerunt se, cum ad Petrum 
illustrem qui ex Iberia etiam eadem de causa irent, idem responsum 


audire. Adeo ambobus unum idemque * donum erat; unius enim Dei ' 


solius, qui in Trinitate sancta et coessentiali adoratur, veri servi ac 
ministri erant : qua de causa alter alterum commemorare non ces- 
sabant, et alter cum altero in spiritu erant, et eandem salisfac- 
tionem? a Deo merebantur de rebus de quibus ei supplicabant. 
Igitur, cum quaeslio in Palestina inter monachos quosdam agitata 
esset, si Domini nostri corpus nobis coessentiale confiteri debea- 
mus, et celeberrimus Petrus eos qui ita non confiteantur anathe- 
matizasset, quidam ex eis apud eum persliterunt, cum eis qui eius 


! Vox. 1041] hoc sensu lexicis incognita, — ° Eadem historia de Athanasio 
et Iuliano a Rufino (H. E., I, 34) narratur. — > zAnpotopio. 

opinionem tenebant, de hac ipsa re disputanles; et ambabus parlibus 
placuit ut magnum Isaiam interrogarent quam opinionem de hac 
re teneret; cum alteri alteris promisissent se eis quae de hac ipsa 
re dicturus esset consensuros. Et, quia ad eum venerunt, eandem 
sententiam ex eo audierunt, contra eos qui unum Dominum nos- 
trum lesum Christum Deitate Patri coessentialem, et humanitate 
eundem nobis coessentialem esse non confitentur. Et, de canonum 
quaestione, quae Alexandriae fuit, inter eos qui propter hoc alteri 
ab alteris se separabant, cum interrogati essent ambo, uno consensu 
sententiam dederunt. Ad Isaiam celebrem venerunt Iohannes admi- 
rabilis, qui monasterii in Aegypto siti archimandrita erat, et Se- 
bennyti episcopus!, qui et ipse donis diversis spiritalibus illustris 
fuit, mullis viris sanctis, Aegypti monachis, secum adductis, inter 
quos erat magnus pater Agatho?, et lohannes? qui Pnpsws“ voca- 
batur, *et pater Pnsw“, Et, quia huic viro sancto necesse erat eos 
colloquio recipere, ita ut omnibus aequalitatem observaret, neve 
alios recipere, alios non recipere videretur, ianua his diebus aperta, 
omnibus se ostendebat, qui ab omni loco ad eum veniebant, et 
colloquia communia cum omnibus faciebat. Talis autem erat sa- 
pientia quae ei a Deo data est, quamquam doctrina profana prorsus 
non exercitatus erat, ut Aeneas qui sephista erat Gazae urbis, vir 
christianissimus et doctissimus, et omni sapientia insignis, ut dixit 
mibi quidam ex eis qui apud eum assidue erant, dixerit: «Saepe, 
quando in locis quibusdam de verbis Platonis vel Aristotelis vel Plo- 
tini dubito neque apud eos qui illorum sententias docent et inter- 
pretantur solutiones eorum invenio, eum interrogo, et mentem illo- 
rum mihi claram et manifestam facit, et quid dicere voluerint, 
necnon et quomodo talis error redarguatur, et veritas doctrinarum 
christianarum confirmetur.» Adeo erat vir a Deo in omnibus in- 
structus, et de operum patratione et de theoria rerum physicarum 
et de theoria theologiae venerandae, ut nemini eorum qui philo- 
sophi theoria sollertes dicebantur scientiae abundantiam concederet. 
Ab hoc autem composita sunt scripta multa de admonitione et aliis 


. vitae monachicae rationibus, quae * de eo quoque testificantur quod 


a divino apostolo Paulo dictum est : «Habemus hunc thesaurum in 
vaso fictili »5; el : «Stultos mundi et contemptos elegit Deus ut fortes 


1 Cf. Zacu. Ra., vi, 1, 2, 4; Zacn., Vit. Sev. (ed. Kugener), p. 78. — 
3. Cf. Zacu. Ra., vi, 4. — 3 Cf. Zaca. Ra., vi, 1, 9, 4. — $ Vocalia incerta. — 
5 II Cor., iv, 7. 

destruat»!. Narravit mihi etiam Bosporius, qui poslea episcopus 
Sinopes fuit, cum adhuc seriniarius esset officii praefectorum : « Ad 
cum veneram, cum cogitationibus urgerer, et mihi in animo esset 
eum interrogare si mihi expediret ad connubium venire. Is autem, 
cum a me nihil audiisset, per patrem Petrum discipulum suum 
mihi nuntium misit : Quare animus tuus velut mare turbatur? 
Tuum est quod vis facere vel non facere. Et, cum mihi in animo 
est eum rogare si adstet finis, eo quod eum hoc omnibus adfirmare 
audiebam, et, si hoc ila est, ad connubium venire non debeo, 
nuntium mihi misit id quod scriptum est : Tempus est ultimum?; 
neve cor tuum in ulla re dubitet, quia adstat finis.» Rogatus est a 
viris quibusdam sanctis ut de veritate diceret si passiones vicisset; 
et si Dei gratia talem gradum meritus esset. Is autem dixit se agri- 
colae similem esse qui in agro suo circumeat, ut, si radicem no- 
xiam inveniat, hanc evellat. 

Gratiae signa quae his tribus sanctis a Deo data est quoru:n 
vitae raliones secundum vires meas scripsi, quorum alia ab aliis 
quibusdam fide dignis separatim audii, et aliorum ipse etiam 
in parte experientiam cepi, eum audiisset Zeno qui religiose vilam 
finivit, et *homines videre cupiisset, Cosmam, qui unus ex eu- 
nuchis regiis erat et in primis ordinibus collocatus, ad eos eum 
litteris suis misit, per quas eos obsecrabat ut ad se cum sanctis 
quibusdam aliis venirent, ut oculis suis horum virtutes videret 
et preces acciperet, et doctrinis eorum ac benedictionibus vere 
sacris et spiritalibus frueretur?. Sed magnus Petrus, priusquam 
litterae regiae ei darentur cum vim earum didicisset, ut qui ab 
omni vana gloria fugeret, sese abscondidit et non apparuit : quo 
tempore Palestinam reliquit et ad regiones Phoenices Maritimae 
pervenit. Theodorus autem admirabilis, cum Alexandriae et ab eu- 
nucho regii cubiculi qui nominatus est et ab eo qui illo tempore 
ordinis militaris regimen et rerum civilium administrationem gere- 
bat cum episcopis aliis ascelis et presbyleris et monachis ut ad re- 
gem iret obsecratus esset, ne ceteris noceret, qui vocationi regiae 
id quod iustum erat concedere volebant, consensum dare visus est : 
tempore autem invento quod ei occasionem praebebat, et is etiam 
sese abscondidit et non apparuit. Quia autem is qui litteras regias 


! I Cor., t, 97, 28. — * I Ion., n, 18. — ? Cf. Vit, Petr. Ib, (ed. Raabe), 
p. 103 et aqq. 

adduxit ad magnum Isaiam etiam in Palestinam venire lardaverat, 
ad eum venit, el epistulam regiam ei dedit, eumque secum collo- 
"p. 15. quium facere urget. Hunc autem seeundum *orationem quam ora- 
verat recumbentem et aegrotantem et corpore tumentem invenit, 
eumque pro rege oranlem et eum ob fidem eius laudantem audit, 5 
simulque dicentem se propter corporis necessitalem quae appareret 
eum adire non posse, nisi fortasse corpus quod mortuum esset et 
cadaver non post multum tempus ad regem portare vellet; ita ut 
Cosmas, his auditis, ut pro rege et regina et omni republica el se 
ipso oraret eum obsecraverit, et rogaverit ut si modo litterarum :o 
communione regem honoraret. Is autem hoc idem fecit, et omnia 
quae dicta erant peregit, et regis eunuchum cum benedictionibus 
et litteris dimisit : et statim post huius discessum ad Dei ministe- 
rium secundum morem suum sanus surrexit, nulla jam corporis in- 
firmitate eum opprimente!. Et, cum se iam ab omuibus passionibus 
liberum et vana gloria superiorem ostendisset, et potestate sibi a 
Deo data diabolum et demones et cunctam polentiam eorum, sicut 
seriptum est, conculcasset?, et Antonium secundum se coram Deo 
constituisset, corpus temporarium terrae reliquit, et ad eum quem 
diligebat discessit?, herede et vicario Petro discipulo suo relicto. 29 
Scriptas habes historias horum trium illustrium qui hac genera- 
tione nostra fuerunt, quas ad gloriam Trinitatis sanctae el coessen- 
tialis seripsimus. Precibus igitur ac supplicationibus eorum sit tibi, 
Misael Christum amans et magnificentissime *, ut cum cubiculorum 
regiorum gubernatione vita tua bene dirigatur, et a tentatione for- 
"p. 16. nacis quae hic est? plene effugias, et in regno * superno Dei magni 
et Salvatoris nostri lesu Christi, Regis regum et Domini dominorum, 
stare mereas : cui gloria in saecula saeculorum, Amen ! 

Finita EST HISTORIA DE BEATO PATRE ISAIA. 


1 Cf. Zaca. Ru., vi, 3. — ? Luc., x, 19. — ? Cf. Vit. Pet. Ib. (ed. Raabe), 
p- 124 et sqq. — * Cf. Sev., Ep., 1, 17, xi, 1; Jon. Een., De beat. orient., cap. 
57; Iou. Max., Exc. de ins. (ed. De Boor). p. 43. — 5 Dax. , im. 


M 
FRAGMENTUM VITAE PETRI IBERI 


AUCTORE ZACHARIA SCHOLASTICO 


INTERPRETATUS EST 


E. W. BROOKS. 


Hoc fragmentum, a Sachau silentio praetermissum, in Cod. 
Berol. Sachau 321, fol. 105 r^, exstat. 

Cum a vita anonyma a Raabe edita differat, id ad Zachariae 
opus deperditum, de quo diximus in praefatione ad vitam Isatac, 
pertinere vix dubitare licet. Tria folia tantum in ms. deperdita 
sunt; dimidium autem folium finis vitae Theodosii oceupabat : 
unde vitam Petri brevissimam fuisse manifestum est. 


E. W.B. 


„18. 


HISTORIA DE PETRO TBERO. 


n .. et iam eliam vanis gloriis, a quibus 
caniumeling passiones nasci solent. Et hoc vinculum silentii lempo- 
rarii acceperunt, ut per hoc purgentur, et «mensuram sermonis et 
silentii», ut dicit Gregorius!, discant. 


Fixira est nistorta DE Perro lerro. 


Ones. Naz., Or. xxvn, 5, 


III 
NARRATIO DE OBITU 


THEODOSII HIEROSOLYMORUM 


ET 
ROMANI MONACHI 


AUCTORE ANONYMO 


INTERPRETATUS EST 


EK. W. BROOKS. 


Hoc opus in eisdem codicibus in quibus vita Isatae asservatur. 

Auctorem cum discipulo Petri Iberi anonymo qui eius vitam a 
Raabe vulgatam conseripsit eundem fuisse ex eo liquet quod se 
narrationem mortis Theodosii iam superius promisisse adfirmat ; 
haec autem promissio in Petri vita invenitur, cui narratio nostra 
quasi appendix videtur esse adiuncta. Opus, sicut ceteras huius- 
modi vitas, graece scriptum fuisse vix dubium est; id primus 
edidit Land, anno 1870, et Zachariae perperam adscripsit. 

Notitia bibliographica : 

a. Editio : J. P. N. Lann, Anecdota. Syriaca, t. VII, p. 341- 
345; Leiden, 1870. 

b. Versio germanica : K. Aunens et G. Krücen, Die sogenannte 
Kirchengeschichte des Zacharias Rhetor in deutscher Übersetzung 
herausgegeben, p. 257-263, cum doctis adnotationibus (p. 384, 
385); Leipzig, 1899. 

E. W.B. 

Ds COMMEMORATIONE QUOMODO BEATUS Takoposius 
EPISCOPUS HıerosoLymorum AD DOMINUM NOBTRUM MIGRAYERIT. 


Quia autem memini me superius pollicitum esse me modum 
obitus beati Theodosii episcopi Hierosolymorum et confessoris et 
martyris narraturum!, debitum nunc paucis verbis solvere necesse 
est. Cum vero secundum Marciani mandatum expulsus Hieroso- 
lymis discessisset, in Aegypto celatus atque incognitus habitabat. 
Eodem autem tempore pater Romanus etiam, pater monachorum , 
machinatione et consilio Iuvenalis apostatae, cum comprehensus 
esset, Antiochiae esse et custodiri iussus est; et cum eo compre- 
hensus est etiam Timotheus qui monasterii Hypatii archimandrita 
erat, quod ab urbe sancta circa septem millia passuum distat; 
cum autem a beato Theodosio in urbe quadam earum quae sub eo 
erant episcopus factus esset, dum in exilio sunt, angor animi qui- 
dam et quaestio inter eos fuit de rectis doctrinis et de fide: dice- 
batur enim Timotheus haeresim Eutychianistarum participare et 
«nostrae naturae»? dicere recusare. Quorum de disputatione certior 
factus Theodosius ille archiepiscopus, cum in Aegypto habitaret, el 


ne multi offenderentur veritus, quia principes erant * orthodoxorum, * 


20 cum se ipsum constrinxisset, operam dedit ut ipse in Syriam ad 


30 


urbem Antiochiam clam perveniret, eosque ad concordiam ac 
pacem adduceret. Quidam autem dicunt ob hoe praesertim prope- 
ravisse illum pastorem bonum hoc iter facere, quia ad sanctum 
Simeonem ire ac pervenire vellet, qui in his regionibus super 
columnam stabat et pietatis causa a multis laudabatur, neque eum 
a Theodoreto et ab aliis haereticis decipi sinere, et apostasiae 
eorum adsentire (quoniam simplex erat et innocens et omnino 
indoctus, et exactitudine doctrinarum rectarum ecclesiae haud 
exercitatus), et ez hac re multis scandalum fieri, Sed studium eius 
impedivit Satanas, adversarius Israel?, qui ei priusquam ad collo- 
quium senis perveniret insidiatus, cum eum praedam fecisset, vinc- 
tum cepit et coram Pharaone constituit. Cum enim totum iter iam 
sedulo complevisset, ab Aegypto usque ad Syriam, cum ante portas 
urbis Antiochiae advenisset, Gaiano occurrit, chorepiscopo ecclesiae 


1 Vie. Pet. Ib, (ed. Raabe), p. 62. — ? Corpus nempe Christi esse. — ? Sel. 


«generis nostri». 


pa. 


illius loci, a multis stipato; et, cum unus ex eis qui ei anteibant 
eum cognovisset, quoniam in his regionibus habitaverat, in monas- 
terio quod vocatur monasterium domus Mär Bzy!, et ipsi chorepi- 
scopo notum fecisset, statim comprehensus est ut praeda magna, el 
quae antea in omni loco quaesita esset: et, cum principibus urbis 
traditus esset, in custodia ab eis inclusus est; et statim regi notum 
fecerunt. Marcianus autem de archiepiscopo comprehenso ab eis 
certior factus *eum Constantinopolim mitti et adscendere iussit, 
ab urbe ad urbem per officiales? transmissum. Et, cum adscendisset, 
primo operam dabat ut per blandimenta zelum eius relaxaret, eique 
persuaderet ut impiae Chalcedonis synodo adsentiret , amorem erga 
eum et amicitiam et beneficia multa ei pollicitus. Cum autem 
inexorabilem et immobilem et invariabilem eum vidisset, et omni 
tribulationi et patientiae paratum , arehimandritae monasterii quod 
vocatur Dii eum tradidit, pravae opinionis Nestorii zelotae, et sy- 
nodi Chalcedonis propugnatori; qui regi pollicebatur se eum im- 
pietati adsentire facturum, vel, si nollet, omni contumelia et 
improbitate et tribulatione perditurum. Quem, cum cepisset, 
imprimis multo honore et multa suavitudine tractabat, ut qui ei 
blandirelur ut regi pareret et synodo impiae communicaret, dum 
multa quidem blandimenta ac promissa, multas autem minas ei 
offert. Cum autem e spe sua excidisset, et beatus Theodosius mar- 
tyris modo zelum divinum ac fidem orthodoxam retineret, in cella 
quadam angusta quae calce plena erat tempore hiberno eum inelu- 
sil; et adeo eum tribulatione et cruciatu adflixit ut per omne corpus 
et pedes et stomacho aegrotaret , et doloribus acerbis opprimeretur , 
fame et siti et frigore alfectus, nec quisquam e familiaribus eius 
eum visitare sinebatur. Hlo tempore accidit ut moreretur Marcianus, 


2h. a Domino *ietus: el, cum vidissent ei qui eum tenebant spiritum 


paene ultimum exhalare episcopum Theodosium confessorem, el 
in eo esse ut nioreretur, rem eius Leoni notam fecerunt, qui tunc 
rex factus est : et, licentia concessa, ut amici eius eum adsumerent 
permisit; ej autem eum adsumpserunt et Sycas apportaverunt. Et, 
cum paucos dies vixisset, et infirmitas multa eum cepisset, ita con- 
summatus est, corona confessionis ac martyrii indula. Onando 
autem consummatus est, beatus Petrus pater noster Al xandriac 
erat; et eadem nocle eum jn visione vidil a multitudine angelorum 

stipatum et habitu albo quo archiepiscopo Hierosolymorum mos 
erat cum baptizaret vestiri amictum ita in caclum exaltari. Fratres 
autem qui cum eo erant, consilium facere Diphysitas ut corpus 
eius abreptum in aliquo templorum suorum ponerent, et famam 
divulgarent quasi iam eis consensisset et impietali eorum commu- 
nicagset, certiores facti, omni studio consilium excogitaverunt, et, 
corpore eius sanclo celeriter adsumpto et in navem inierto, statim 
in altum vecti sunt. Et, cum ad Cyprum venissent, summum 
sacerdotem et confessorem et martyrem in monasterio posuerunt, 
quod illo tempore monachi orthodoxi tenebant ef in quo babila- 
bant. Est aulem commemoratio eius die tricesimo kanun prioris, 
continuo post diem commemorationis lacobi qui vocatur iustus et 
frater Domini nostri, qui etiam primus fuit archiepiscopus Hieroso- 
lymorum : et admirandum est quomodo commemoratio summi 
sacerdotis primi Hierosolymorum et commemoratio Theodosii epi- 
scopi *orthodoxi simul pariter inciderint. 

Beatus autem Romanus, pater monachorum et princeps patrum, 
quinque annis Antiochiae in exilio completis, multos et praedi- 
catione orthodoxa illuminavit et ab errore ad veritatem convertit. 
Marcianus enim qui eum Deo contendebat alio consilio el alia 
expectatione beatum ibi inclusit. Quia Nestorianorum erat urbs 
illa illo tempore, quoniam mater fuit Pauli Samosateni et Nes- 
torii impiorum, et illo tempore huiusmodi summi sacerdoles 
et clerici et maior pars laicorum in ea dominabantur, expec- 
tabat imperator fore ut fortis Christi miles beatus Romanus aul 
obtemperaret et ab haerelicis perverteretur, aut periculum in- 
curreret et periret; sed qui «sapientes in fraudibus eorum capit»!, 
qui pro omnibus qui in eo sperant contendit, facinus eius 1n con- 
trarium mutavit, eo quod servo suo tantam gratiam et sapientiam 
et potentiam dedit, ut eorum qui male opinabantur multos ab im- 
pielate conversos et erectos ad Dei timorem restituerit, et fidei 
orthodoxae zelotas fecerit, dieto prophetico leremiae in eo com- 
pleto, «et captivi erunt, qui vos captivos duxeruni»?. Per omne 
autem tempus quo beatus Romanus Anliochiae fuit talis fames 
et defectus pluviae totam Palestinam attigit ul terra arefieret, et 
periclitarentur omnes fame consumi. Et, magno clamore contra 
apostatam luvenalem ab illius regionis incolis exorto, quoniam is 


! T Cor, mi, 19. — ? Ten, xxvi, 16 (2) (Is., xiv, a 1). 

"p. 26. *causa exilii fuit illius sancti, et hanc ob causam talem iram iustam 


Sibi a Deo inflictam esse dicebant, veritus miser ille ne lapidibus 
eum obruerent, vel aliter perderent, invitus apud Marcianum pro 
reditu patris nostri Romani inlercessor fuit, cum Eudociae regi- 
nae etiam persuasisset ut secum ei supplicaret. Qui cum licentiam 
dedisset, non ei tantum dedit, sed et eius causa mandavit ut omnes 
sancti in exilio! constituti in locum quisque suum rediret?, [taque 
beatus ad monasterium suum priscum? rediit, quod in Tėgoa“ 
situm erat, unde discesserat. Et, quia in iurisdictione Iuvenalis si- 
tum erat, et quia vicus eis vicinus a malis quibusdam conturba- 
batur, ad regionem Eleutheropolis urbis etiam venit; et, amicis- 
sime ab eis receptus, in loco mansit. Et, cum Dominus anie eum 
paravisset, invenit etiam cacumen quoddam monasterio et situi 
coenobii idoneum, circa duo millia passuum a templo sancti pro- 
phetae Zachariae distans, in limite vici qui vocatur Kėphar Twrbn'; 
qui est Eudociae reginae : et eum deprecatur Eudocia regina, et 
monasterium magnum ac pulerum ibi aedificavit, Deo adiuvante 
ac conforlante : et omnia dedit misitque ut cubicula eircumpo- 
neret, Cum igitur tempus multum in eo habitasset et vixisset, et 
animas multas omni sanctitate et vitae ratione evangelica instru- 
xisset, et oves rationales, sacrificium Domino placens, coram Deo 
constituisset, necnon et certamen pulcrum pugnasset, et cursum 
suum complevisset, et fidem orthodoxam usque ad finem conser- 
vasset5, senectute bona ac *plena dierum ad lesum sibi dilectum 
migravit; et corpus eius sanctum ibi depositum est sub altari 
sancto. Miraculum autem magnum et in hac re fuit, quod celare 
non debemus. Cum locus templi aedificaretur, et fodere vellent 
fratres et locum sub mensa sancta parare in quo beatus depone- 
retur, is abnuit et Aoc fieri nolebat. Ei autem, cum obstare non au- 
derent, templi solum planum facere tantum studebant (erat autem 
rupes dura). Et, eum secarent et solum planum facerent, subito 
aperta est spelunca sponte creata et a Deo aedificata , quae sufficiebat 
ut saneti corpus tantum contineret. Et, cum post tempus, ul dictum 
est, mortuus esset, in ea sub altari sancto multa gloria ac multo 
honore depositus est. Est autem commemoratio sancti patris nostri 
Romani presbyteri el archimandritae die vicesimo quinto mensis 

tešrin posterioris, diebus sex ante commemorationem patris nostri 
Petri episcopi. Eos enim decebat ut, cum virtutes fraternas et 


honore aequales acquisissent, commemorationes etiam fraternas et 
vicinas haberent. 


p Eodem die est commemoratio beati Passarionis! presbyteri, pau- 
erum sustentatoris et orphanorum educatoris, qui etiam archi- 
mandrita fuit sancti patris nostri Romani; qui etiam domum 
pauperum celebrem aedificavit, quae ante portas urbis sanclae 


ab oriente stat : cum quibus nos etiam regno caelorum dignos 
19 habeat Christus Salvator noster, in saecula, Amen ! 


FINITA EST NARRATIO DE MORTE Tasoposu EPISCOPI 
SANCTI HixnosoLYMORUM. 


1 Cf. Vit. Pet. Ib. (ed. Raabe), p. 35; Cya. Scrrwor., Vit. Euthym., ap. Cors- 
veniuM , Eccl. Graecae Monumenta , t. IV, p. 31,39, 56, Vit. Sabae, ch. 6, 30 
Tusopn., A. M. 5920. 


IV 
VITA IOHANNIS EPISCOPI TELLAE 


AUCTORE ELIA 


INTERPRETATUS EST 


E. W. BROOKS, 


Hoc opus in tribus codicihus asservatur, nempe : Cod. Musaei 
Britannici Add. 12, 174, Cod. Mus. Brit. Add. 14, 629, et 
Cod. Berolinensi Sachau 391. De his autem codicibus vide prae- 
fationem nostram ad textum syriacum. 

Auctor vitae fuit Elias quidam, Iohannis discipulus, quem cur 
cum Elia Darensi (Tou. Eeuzs., De beat. Orient., cap. 30) eun- 
dem esse putemus, ut fecit Kleyn (op. infra cü., p. 1x), rationem 
non video. Cum Callinici expugnatio commemorata sit, vitam non 
ante annum 54a conscriptam esse liquet. A graecorum verbo- 
rum frequentia opus graece scriptum esse facile conncias; sed, 
cum testimonia sanctae Scripturae syriacum textum referant, 
syriace compositum fuisse vix dubitare licet. 

Textum syriacum e codicibus Musaei Britannici, cum inter- 
pretatione batavica, edidit H. G. Krey, Het leven van Iohannes 
van Tella door Elias; Leiden, 1882. 


E. W.B. 

Historia SACRI Ac BEATISSIMI TOKANNIS BPISCOPI TELLAE URBIS, QUAE ° 


IPSA UT MULTORUM VERITATEM AMANTIUM AUXILIO SCRIBERETUR ECM QUI 
CUM HOG IPSO SANCTO TEMPUS NONNULLUM HABITAVIT PRUDENTES QUIDAM 
MULTO STUDIO OBSEGRAVERUNT. 


Fratribus spiritalibus et Christi amantissimis, Mar Sergio et 
Mar Paulo in veritate ingenuis!, Elias adorator vester in Domino 
salutem. 

O bonorum operum zelotae ac Christi amantiesimi! tristitia 
magna et angore affectus sum quia non est in me vis neque etiam 
scientia ut, sicut digni estis et vobis debetur, laudationum coronam 
vobis connectam , propter multa quibus ornati estis et in his Deo 
placetis, et eis qui vos adspiciunt causa omnium beneficiorum 
estis, praesertim quia patrum sanctorum ac spiritalium memoria 
et commemoratio benefica in animis vestris conservatur; et hoc 
quia, sicut librorum sacrorum lectione illuminati estis, filios iusto- 
rum priscorum imitari didicistis, quomodo hi tunc studuerint el 
operam dederint ut a benedictionibus patrum suorum thesauros 
spiritales in animis suis reponerent, quia vere crediderant įprimi- 
tias linguarum patrum suorum divitias et thesauros divinos sibi 
dare posse, quoniam quod supra est sentirent non quod in terra?. 
Ergo bene * vos laudat quicunque huic rei sufficit, quia iustos pris- 
cos, Isaacum et lacobum et Iosephum et Elisaeum et huiusmodi, 
in hoc quoque aemulati estis, ut spiritu abundetis et ob benedic- 
tionem etiam huius patris spiritalis; praesertim quia carbo amo- 
ris saneti viri et confessoris probati a corde vestro non exstinctus 
est, quantum tempus furni instar probationi expositus est, sed ut 
veri veritatis heredes eum magis amore accendistis. Bene igitur in 
vobis probro afficiuntur et a conscienlia sua ludicantur filii et dis- 
cipuli qui a rectitudine in contrarium cum temporibus mutali 
sunt, qui ob principatus amorem et vanam gloriam a recto statu 
in laqueos et libidines multas inciderunt, quae stultae sunt el 
noxiae, et homines excidio ac pernicie, ut scriptum est, mergunt?, 
et se ipsos in miserias multas induxerunt, et, quasi de suo, velut 
saxis asperis per contumelias suas acerbas atque accusationes bene- 


35 factores suos lapidarunt, qui pro animis eorum vigilabant, pastores 

suos dico ac magistros, ut his rebus eis placerent ad quos confuge- 
runt, et quos se hic in hoc mundo transitorio magnos reddidisse 
putaverunt. Inter quas perturbationes vos et qui vobis similes sunt, 
quos, ut sicut a sancta scriptura dictum est apte el loco idoneo 
dicam, Dominus semen reliquum reliquit! ad consolationem nos- 
tram et confortationem et gaudium el coronam ?, qui nobis in loco 
vitae estis, vos qui tantum placuistis, dum im hac generatione 
molesta ac perversa commoramini?, sicut Lot tunc inter rabiosos, 
in fide vestra perstitistis, fundamento vestro firmo manente *, neque 


. ob timorem * in contrarium recessistis, et Evangelii veritatem serva- 


vistis, quoniam super fundamentum apostolorum ac prophetarum 
aedificati estis?, et pericula contempsistis; qui inter ipsam vim 
tentationum operam multam dedistis utilitatis multorum causa ut 
non solum nomen huius sancti scriberetur admonitionis utilis nos- 
trae causa et eorum qui post nos venient, sed ut etiam me incita- 
veritis* ut hos mores eius ac labores, quoad fieri potest, parvitas 
mea summatim litteris mandaret, et certamen in quo vitam finivit 
et confessionis coronam accepit. Et, quia de parvitate mea putavis- 
tis me tantum opus perficere valere, et huius sancti viri ac pastoris 
spirilalis laborum a pueritia eius donec a nobis ad Dominum nos- 
trum discessit memoriam scriptis tradere, confiteor me, ut decens 
est, non sufficere. Meministis enim, fratres spiritales, vos me 
saepe exhortatos esse et incitavisse ut hoc ipsum facerem; et testi- 
monium praebebitis me amori vestro hoc exemplum dixisse : « Quis 
vult domum aliquam aedificare vel turrim, aut diadema vel coronam 
regis capiti idoneam polire, et materiae fabricationi omnium rerum 
quas fabricari vult idoneae ei paratae sunt, et privato ? dicit, cui 
nec nomina rerum et compositiones earum et concinnationes et 
collationes alius cum alia notae sunt : «Accipe, fili, vel poli vel 
«sculpe, et has fabricationes comple quas ego facere volui», cum 
*seire oporteret fabricalionibus et decorationibus earum sapientes 
tantum idoneos esse.» Et rursus Dei amori qui in vobis est dixi, 
praeter quod «rei quam a me postulavistis non sufficio, ne quasi 
simplicitate mea el scientiae inopia huius viri admirabilis historiam 
utilem comminuam, quia in omnibus rebus deficion; «Vos in 
Christo sapientes et scientia locupletes, hoc facite, praesertim 

quia etiam urbis huius sancti cives eslis, ut ıniserieordia digni 
habeamini qui in novo mundo ad urbem etiam eatis ad quam ivit, 
ubi omnes sancti commorantur.» Et mihi dixistis : «Licet ea quae 
coram nos narravisti de moribus eius paullum sint de multo quod 
ad hunc sanctum pertinet, scribe, praesertim quia cum hoc viro 
tempus nonnullum habitavisti, et virtutes eius divinas oculis, 
quoad fieri potest, vidisti.» Et ego, quia perseverantiam vestram 
et petitionem hane magnam vidi, ne huic voluntati vestrae adini- 
rabili praevaricator sim, quoniam utilitati multorum hoc vere in- 
servit, si ut decens est ut superius dixi facere valerem, iam secun- 
dum potestatem meam orationum vestrarum auxilio incipere audeo, 
dum eum rogo quicunque ea quae in hoc libro infra seripta 
sunt leget ne verba simplicia audiat ac spectet, vel quod eadem in 
variis locis secundum id quod requiritur repetuntur, el beneficia 
utilia omittat, quibus ei opus est qui amore, non invidia, legit. 


Nescientibus autem dicere incipio *a qua urbe etiam fuerit hie ' 


ipse S. lohannes, qui Dei gratia episcopus in urbe Tella fieri me- 
ruit; et quae causa eum vocaverit et fuit monachus; et quot annos 
natus vitam monasticam amplexus sit; et quae clam feceril prius- 
quam tonderetur ob metum matris suae vere Christum amantis; 
et quare matris eius nomen in eius historia commemoraverim; et 
in quo monasterio habitaverit; et qualis pater spiritalis ei fuerit; 
et quos labores peragere inceperit simul ac tonsus esl et usque ad 
finem vitae suae sine mora et sine cunctatione; et quo tempore 
episcopatus gradum in urbe Tella meruerit; et quae certamina si- 
mul atque episcopus factus est eum invaserint; et qua fiducia ab 
urbe regia etiam redierit, quando cum septem sociis suis episcopis 
a rege sereno ac victore vocatus est, postquam episcopi veri ubique 
exstantes ab eis qui operam dederunt ut quasi de sua sententia. syn- 
odus Chalcedonis ecclesiam intraret e sedibus suis expulsi sunt; et 
quae fecerit hic sanctus cum vidisset homines velut captivos violen- 
ter abduci ut secundum definitionem culpabilem eiusdem synodi 
confiterentur; necnon et quomodo ab errore malo cultus hominis 
ad scientiam veritatis multa millia hominum eius opera in terra 
Persidis conversa sint, quae, *quasi de novo idololatria, doctrina 
impia Nestorii hominis cultoris obscurata erat; et quae consilia et 
machinamenta ab Ephraim etiam Antiochiae multo studio adhibita 
sint ut hic sanctus comprehenderetur, ne rursus ea faceret quae ae- 
dilicationi eeclesiae Christi faciebat; et quomodo hic ad Persas paga- 

nos miserit, eosque donis adlexerit, et muneribus subiecerit atque 
incitaverit ut virum hunc Dei a montibus et desertis in quibus ver. 
sabatur inter sanctos qui in eis habitabant caperent; et quomodo 
comprehensus sit et qua hora; et quoties pagani et magi, qui eorum! 
studio eum comprehenderunt, eum coram se constituerint; et quae 
ab eis in eo quod lingua sua hanzaman vocabant, hoc est in ma- 
gnatum multorum concione, interrogatus sit; et quomodo Ephraim 
postea eum coram se Rhesainae introduxerit; et quae ab eo postu- 
laverit ut diceret in disputatione turbata et incomposita et iracun- 
da, et quae ab omni fastu? mundi adspiciebatur, et ab omni iustitia 
remota erat; et quae de eo mandaverit iudex eius, cum vidisset 
eum studio suo contrario non obtemperare, et quo eum cum magna 
Romanorum manu miserit; et in quo carcere exiguo angustoque eum 
el eosqui cum eo erant Antiochiae incluserint: et quae fecerint qui 
eum cuslodituri constituti erant; et quomodo sanctus Dei gratia 
roboratus sit, et sine metu verba sana eis assidue locutus sit, eis qui 


. cum eo ubique disputabant; et qui finis * bonus vitae suae in ipso 


carcere eius fuerit; et qua hora requieveril; et qua sepultus sit 
invidiae inimicorum operatione, qui non satiati sunt neque ab ira 
contra eum licet. paullulum respiraverunt, nec cum cadaver eius 
ante oculos positum vidissent; et quod consilium fecerint inimici 
eius postquam mortuus est, ne perciperet urbs et zelo ferveret el 
corpus eius abriperet vel aliud quidquam male ordinate faceret; 
el quomodo hora morlis suae pro cunctis sanctae ecclesiae filiis 
oraverit, praesertim pro eis qui tantum eum odio integro sine 
causa oderant. 

Ceterum, antequam menti satisfacere incipiam quae harum 
omnium rerum quas me coram vobis narraturum promisi initium 
ac finem audire sitit, o Christi amantissimi! ne culpam incurram 
ab eis qui quae leguntur audiant quod «vilia sunt et eloquentia at- 
que ordine imperfecta», et «hoc ante illud scribi debebat» vel 
«hoc ante illud», vel «hoc aliter», vel «hoc non opus erat», 
vel «ita oportebat», vel «unde tot res sciebat is qui scripsit, 
qui a multo tempore de hoc sancto narrare incepit, quando 
virum nondum cognoverat?» Meministis enim me ab ipso initio 
dixisse me rei quantam a me postulavistis ut faciam parum suffi- 
cere : necnon et harum ipsarum rerum quas me in hac historia 

traditurum profiteor alias oculis vidi, alias ab educatoribus eius 
audivi, alias occasione aliqua ab ore eius audivi, quando tempore 
quo * tentatio ei oceurrebat quietem ac tranquillitatem in qua post- 
quam monachus factus esl conversabatur in memoriam revocabat, 
alias a genitrice eius audivi, at maiorem partem oculis vidi, ut 
antea dixi. 

Opus est autem, ut opinor, imprimis dicere a qua urbe fuerit, 
propter multos qui nesciunt et hoc discere cupiunt. Erat vero 
hic sanctus ab urbe Callinico. Porro et hoc etiam dicamus, ho- 
mines complures in hae urbe fuisse Dei misericordia dignos : 
erant enim hominum amantes, fideles, pudici, sapientes, benefici, 
peregrinorum amantes, donorum prodigi, doctrinarum Spiritus 
amantes; et, quasi ab uno patre et una matre nati essent, alter 
alterum diligebant iusti qui in hac habitabant. Et, si quis dicere 
audebit : «Si virtute adeo ornabantur pars incolarum eius, quare 
Assyrii virga caesa est? »!, audiat, ut fidelis, libros sanctos dicentes : 
«Quem Dominus amat castigat, et filios quibus ipse delectatur ver- 
berat»?, et: «Si castigatione caretis qua omnis homo castigatur, 
alieni facti estis et non filii» ?, et rursus : «Castiga me, Domine, 
misericordia , neve ira, ne me ad parvum redigas»*, et rursus : « Vir- 
ga tua et baculus tuus ea me consolata sunt» 5, et rursus : = Beatus 
homo quem tu, Domine, castigabis. Iudicia enim Domini ut * abyssus 
magna» 5, et : «Quis est qui manum eius culpabit et dicet ei: Quid 
facis ?»’. Vexantur enim et iusti etiam quando verberantur pecca- 
tores. Prophetam audiat quando ex ore Spiritus Dei qui in eo loque- 
batur Hierosolymis dicebat: «Ensem meum e vagina eius distrin- 
gam, et a te iustum ac peccatorem destruam» *. Contra eos qui 
verba inutilia et scientia carentia emittere properant et se iustilia 
sua a supplicio quod in alios iuste venit effugisse putant haec satis 
sunt. 

Incipiamus igitur unde digressi sumus. Ergo ab hac urbe, ut 
antea diximus, erat hic sanctus, et a nobilibus inter cives eius : et 
annos duos et dimidium natus erat quando a patre orphanus relic- 
tus est. Et mater eius in viduitate remansit annos quinquaginta : 
fuit autem cum marito tres annos et dimidium; et, mortuo ma- 
rito, Deo die noctuque serviebat, ieiunio et oratione et multa 

abstinentia, et lacrimis et adflictione. Educabatur autem hie puer 
filius eius ab ea et ab avis suis, ut ipse haec narrabat, omni cau- 
tione ac diligentia, el omni animae corporisque cura, et eum litte- 
ris ac sapientia Graecorum erudiunt. Et annos viginti natum eum 
in praetorio ducis ipsius urbis ministrare fecerunt, ut exereilaretur 
scilicet atque instrueretur : et * vestes delicatas secundum ordinem 
ministerii sui gerebat; et cibi diversi ei omni cura parabantur, tamen 
non polluebatur neque avidus erat; et paedagogum quendam ei 
gubernandi causa tradiderunt, qui Deum revera timebat. Et mater 
eius benedictionibus digna, eum in omni re et omnibus modis 
filium suum educare studeret et instituere ne ei in ulla re causa 
offensae fieret, neve causa vituperii operatione adversarii ei accide- 
ret, et omnia bona videre eisque gaudere quae iuste et legaliter 
parentes probi filiis suis facere solent, unamquamque rem probam 
tempore proprio secundum leges puleras quas Creator in natura im- 
posuit, et secundum traditionem quam a libris sanctis accepimus, 
quae culpa caret, mulierem etiam ei despondit, et gaudio cordis 
sui connubium magnum grandibus expensis ei facere paravit. Et, 
cum apparatus ad hoc perfecti essent, Dei dispensatio cum omnibus 
rebus clam ambulabat, et haec fieri sinebat, ut tandem coram 
multis cognosceretur a pueritia in eo magis valuisse Christi amo- 
rem quam amorem huius mundi. Et utrumque quasi in lance 
ante oculos posuit, et alterum cum altero comparavit, et cum co- 
gilationibus suis in hanc quaestionem et in hoc certamen se inie- 
cit, quidnam e decoribus et oblectamentis sine variatione ac sine 
corruptione permaneat, divinum an humanum, transitorium an 
quod non transit, possessio ac divitiae caelestes an eae quae hic sunt 
quae cum * temporibus et secundum tempora transeunt, et, quam- 
vis tempus exiguum permaneant, tamen aliquando sicut umbra 
auferuntur ei sicut somnium avolant. Et, quia mens eius spiritu 
fervebal, et ignis quem Salvator noster mundo iniecit in anima 
eius flagrabat, vis animae eius non infirmata est, nec cura mulie- 
ris et liberorum et possessionum huius mundi incitatus est, neque 
earum rerum spes et recordatio magis in eo valuit quam cura quae 
in Deo est, et promissa futura et vita vera quae in eo est, et iudicia 
eius tremenda et supplicium scelestorum, et ultio quae a male- 
ficis in flamma ignis fiet!. Et, dum mater eius rerum super- 

fluarum studio vehemens est, tacebat ae quiescebat, simul et 
certamen cum cogitationibus suis faciebat emergentibus el caden- 
tibus, quaenam ex eis victoriam reportatura esset de qua conten- 
debat. Et in omnibus rebus Deum in auxilium vocabat et dicebat : 
«Ostende mihi viam tuam ut in ea vadam»!; et rursus : «Quo 
purgabit adolescens viam suam ut mandata tua observet?»?; et: 
«Per prophetam tuum sanctum beatum praedicasti quicunque iu- 
gum tuum in pueritia sua accipit» >. Et in mente sua hanc cogita- 
lionem reposuit, et dixit : «Nisi a mundo omnino effugiam, lapsus 
non evitabo». Et statim ad beatum quendam fugit, qui haud louge 
a Sura Romanorum vitam reclusam agebat, cui nomen fuit Abgar, 
virum sanetum et iustum et laboribus magnis ac divinis insignem, 
ut ab eo benediceretur et colloquio eius frueretur, eique voluntatem 
suam clam nuntiaret. Et, cum didicisset mater eius quo vadissset , 
mente capta quia filius paullulum ab oculis eius discesserat, cum 
servis et ancillis suis festinanter surrexit. Et, cum *eum adduxisset 
ac domum venisset, sanctus se matri caule ac sapienler submitte- 
bat, dum eam absque molestia relinquere et in coenobium mona- 
chorum abire studet; id quod annos quinque faciebat. Et, matre ei 
dicente : «Deo placere potes etiam cum in mundo es, ut ille quoque 
et ille ei placuerunt, quamquam in mundo erant et opes posside- 
bant», dicebat ei : « Robustorum est hoc, o mater! ut in utraque re 
sine culpa recte servire possint, dum ea quae Caesaris sunt Caesari 
dant et ea quae Dei Deo, et sicut patres recti et sicut iusti quidam, 
quorum nomina mihi commeworasti, in hoc mundo ambulent; et 
ego mundi negotiis implicitus Deo placere non possum» *. 

Et die quodam librum historiae beatae Theclae cepit, quae a 
beato apostolo discipula facta est, et in eo legebat; et, quia vas 
electum ? erat, neque ut ceteri adolescentes aequales sui, qui in- 
structionem non acceperant, telis ardentibus mali ê vulneratus erat, 
nec mundi cupiditatibus vinctus, quoniam gralia Dei et nutritorum 
cautione conservalus erat, Christi amor in anima eius fervere ince- 
pit; et statim beatum apostolum cepit, et in eo diligenter legebat. 
Et, sicut beata Thecla a beato apostolo iam revera discipulus fac- 


tus, "intra aulam suam solarium quoddam parvum sibi aedificavit, 


in quo assidue manebat, ipse et paedagogus eius tantum; qui inler 

se pactum fecerunt, ne mater consilium eius sciret et facinug eius 
quod faciebat; et a carne edenda et a vino bibendo abstinuit, et 
nutrimenta quae ad eum veniebant paedagogus eius edebat; et a 
vespera ad vesperam profundam panem dridum tantum edebat, et 
postea alternis diebus cibum gustabat, cum nemo iam secretum per- 5 
cepisset quod inter eos fuit. Et, quando sedebat ille ut nutrimentis 
quae huic sancto vesperis hora adscendebant sese oblectaret, ut 
paedagogus coram nobis narrabat, stabat beatus et se inclinabat, 
unci instar curvatus manibusque post se connexis et capitis crini- 
bus in solum demissis; itaque usque ad vesperam profundam per- 
stabat, et deinde in solum proiectus paullulum.dormiebat. Et psal- 
mos etiam syriace didicit, et recitabant ambo; quia paedagogus 
eius etiam psalmos cum eo didicerat. Et, cum vidisset mater eius 
benedictionibus digna colorem vultus filii et adolescentiae eius 
decorem immutatum esse, a paedagogo eius postulabat : «Quid est 
signum quod in filio video, eum moestitia tantum affici?»; et dixit 
ei, ut eam verbo placaret : « Quia multum lectione vigilat». Et hac 
re gaudebat, scilicet ut lectione profanorum exercitaretur : is autem 
ei quod proficit tantum studebat, Verum nocte * ita laborabat, et die 
beatos quosdam visitabat qui circa urbem reclusi erant, quorum a 
vnusquisque intra cor eius beneficium spiritale seminabai. Et 
die quodam dixit ei quidam ex eis : «Iohannes, recordare te mor- 
talem esse : non vis esse ut ceteri adolescentes delicati et superbi 
et fastuosi, qui fastum suum ad stercus et vermem venturum esse 
non recordantur». Dicit ei sanctus : «Et quid faciam, domine?»; a 
dicit ei : « Tondere et fias monachus; et a mundo effuge, dum mors 
tibi non supervenit. Quidquid in mundo est cupido est corporis et 
cupido oculorum et mundi superbia; et transit mundus ipse et cu- 
pido eius »!. Haec paedagogus eius coram nobis narrabat. Et haec 
ab ore illius sancti accepit velut terra sitiens et turbata quae 3 
aquam quaerit?. Paulum enim apostolum beatum qui magis quam 
omnia Dominum suum amavit haec inter multa dicentem audiit : 
« Obsecro vos, fratres, ut corpora vestra sacrificium vivens et sanc- 
tum et Deo acceptabile constituatis, ministerio rationali , neve huic 
mundo similes fiatis; sed renovatione mentium vestrarum muta- 3 
mini »5; et rursus: « Nemo militiae inservit et mundi negotiis impli- 
catur, ut ei qui eum elegerit placeat»^. Et porro ea quoque sedulo 

ausculta quae ad Timotheum in epistula missa sunt : «Ab omnibus 
adolescentiae cupidinibus effuge»!; et rursus : «Qui Christi sunt 
carnem suam crucifixerunt cum omnibus morbis ac cupidinibus 


eius »?. Et eis quae *a lectionibus sanetis audiebat confortabatur, et * 


gaudebat el exultabat; et magis antrorsum progrediebatur. Ex hoc 
tempore proposuit sibi tonderi et monachus fieri, Quae cum cogno- 
vissel mater eius, el stupor eam occupasset ul mulierem vidnam, 
quae viro revera orba est et herede, scilicet filio suo qui ipse est 
consolatio eius et lumen oculorum, omnibus modis exinde enite- 
batur ut eum ab hoc consilio cohiberet. Et haec eius probandi 
causa Dei dispensatione fiebant, beneficio aliorum multorum, qui 
leviter a phantasmatibus somniorum superantur. Et is ad sanetos 
in locis diversis commorantes fugiebat, et ab eis admonitiones. et 
religionis exempla audiebat. Erat autem tempore quo haec faciebat 
viginti quinque annos natus : et sine mora ad monasterium sanc- 
tum ipsius urbis fugit, quod vocatur domus Mar Zakhkhai; atque 
ibi tonsus est. Et, cum hoc etiam audiisset mater eius, id fecit 
quod faciunt mulieres quae talibus Bliūs probis privantur, Beta et 
lamentatione et planctibus usa; et post omnia per gratiam Dei quae 
eam quoque visitavit, quia revera vidua fuit, et in spe Dei stabi- 
lita, voluntas eius filii voluntati in omnibus rebus adsensit; et uno 
animo servos suos et ancillas omnes liberaverunt, et id quod volue- 
runt ex opibus suis pauperibus et sanctis et viduis diviserunt. 


* Patris autem spiritalis qui ei fuit nomen fuit Iohannes; et de ' 


hoc sancto multi etiam qui eius familiaritate utebantur sciunt quot 
puleritudinibus spiritalibus ornatus sit et religione locuples fuerit 
hic senex?, praesertim humilitate ac pudicitia; cunctus enim decor 
sanctitudinis super faciem eius effusus erat ; et, succincte dicam, 
quando is in hac vita terrestri nobiscum fuit, mundo mortuus 
fuit, Deo autem soli vivebat. Et, quia historiae huius wri humilis 
non sufficio, ad historiam discipuli eius fugio. Qui? simul atque 
hunc sanctum receperat et tonserat, eum obsecravit? ut in ipso 
monasterio cellam quandam exiguam ei daret, ut in ea horis 
quieti idoneis quiete frueretur : et, quoniam cognoverat hic senex 
admirabilis discipuli petitionem Deo gratam esse, dedit ei prout 
petierat : el assidue in ea permanebat, virtutis servitio et lectioni 

librorum sanctorum et ministerio assiduo et ietunio multo et fletui et 
lacrimis deditus, Et a pane et vino et oleo abstinuil; et haec tan- 
tum edebat, legumina cocta el olera identidem ieiunatoribus ido- 
nea, dum vigilias trium el quattuor dierum agit, et interdum etiam 
longiores. Et scutellam quandam parvam sibi attulit quae circa duo 
pocula parva continebat; et hoc tantum nutriebatur, vel una uncia 
fructus arborum aridi, quando a cibo illo cocto abstinebat, et potu 
eliam aquae vel oxymellis mensurae exiguae : et, quia Christi passio 
ante oculos eius semper posita erat, ne " iucunditas quidem gustus 
ipsius eibi ab eo gustabatur. Unde autem hoe a nobis creditur? Ex 
eo quod interdum lucri noslri causa animum ei adverlebamus 
quando gustabat, qui saepe eum scutella eius genibus imposita 
(haec enim plerumque mensa eius erat) eibum eius fletu humec- 
tantem videbamus : et haec faciebat quando solus manducabat. Et 
est quando cibum suum exiguum relinqueret ac surgeret; atque ila 
celeriter a mensa surgebal ut, dum cibi sumendi initium facere 
quaerunt qui cum eo habitabant, tanto eos praevenisset. Et, cum 
peregrini quilibet sancli eum visitarent, eos omni largitate ac 
liberalitate mensa sua reficiebat; et cibus ac potus eorum eandem 
ei voluptatem praebuit ac si in ventrem suum poneret. Et ab omni- 
bus sanctis ac iustis, et pudicis atque innuptis, et ascetis aique 
eremilis, eo quod in eorum libris assidue legebat, nonnulla c 
decoribus eorum et figuris et exemplis animae suae firmiter infi- 
gebat. Et porro, postquam episcopus factus est, laboribus prioribus 
plures addidit. À nocte autem media usque ad adventum diluculi 
orationi ac fletui cum silentio et pudicitia et lacrimis vacabat, nullo 


. vocem fletus sui audiente: *et, quando officio fungens stabat, si quis 


eum intueri audebat ut per hoc etiam servitio eius adiuvaretur, pu- 
pilas eius videbat, dum adflictione multa ad caelum spectant, 
lacrimas abundanter pluere. Lectus autem eius erat terra et storea, 
et vestis pellicea ct cervical unum ad requiem capitis; et vestimen- 
tum eius crinium erat, et zona cingulum iumenti, et calceamentum 
sandalia, et tegumentum pallium. Et, nisi negotio spiritus utili 
impediretur, ab officio matutino donec tertia hora erat diei eidem 
orationi adflictionis plenae vacabat, et poslea lectioni librorum sanc- 
torum vel patrum spiritalium. Et, cum officium medii diei minis- 
trasset ac perfecisset, eadem oratione usque ad horam nonam ora- 
bat; necnon et eadem lectione sancta assiduus erat, ita ut nulla 
hora ab eo frustra praeterierit. In omnibus autem rebus pudicus 

fuit atque ordinatus; et gressus eius ac passus velut mensura ordi- 
nabantur : et facie eius externa ac statura ac vultus adspectu satiari 
non potuerunt spectatores, Nemo autem me vituperet quod pulcri- 
tudinis eius eliam corporalis una cum spiritali mentionem feci, quia 
libros sanctos etiam invenimus iustorum quorundam et ceterorum 
puleriludines corporales recilasse; sicut id quod de David a Spiritu 
sancto dictum est : «Is flavus est et oculi eius puleri et pulcer adspec- 
tus et Dominus cum eo est »!; et de Mose etiam propheta magno ita 


seriptum est : *r Et viderunt parentes pulcrum esse puerum; et hoe * p. Ag 


beatus apostolus in epistula sua ad Hebraeos recitavit?. Aliorum 
etiam multorum faciem ac corporum puleritudinem libri sancti 
commemorant, Sermo autem eius humilis fuit ac mitis; et quam- 
quam pastor spiritalis erat, et sanctae ecclesiae rector, ab omni- 
bus discere studebat, et de eis rebus quas rogare opus erat rogare*; 
et, cum in libris sanctis legeret, cum adflictione multa et scientia 
Jegebat. Caro autem eius propter labores diMuxerat el consumpta 
erat, donec cuncti ossium articuli apparebant; necnon et cingu- 
jum femoribus vix sustentabatur. Et, eum in montibus et deserlis el 
speluncis commoraretur apud sanctos qui in eis habitabant, violen- 
liam aestus torridi et acerbitatem frigoris magna palientia fortiter 
sustinebat. Murum aulem magnum et robustum pupillis circum- 
duxerat, ita ut, etiam cum mulieres pudicae ad pedes eius sede- 
rent quae sermonem eius utilitatibus plenum audiebant, nullius 
earum faciem intueretur, sed, vullu deorsum inclinato, terram et 
mali illecebras fraudesque intuitus, quae vitae earum proderant eis 
loqueretur. Et, si quando nomen sanctorum a quoquam audiret et 
excellentiam vitae eorum rationis, vehementer cupiebat anima eius 
cos videre et eorum vitae rationem aemulari et ab eis benedici; 
el eos qui ad senectutem extremam pervenerant haud modice hono- 
rabal et magnificabal et diligebat et venerabatur. 


"Tempore autem quo episcopus factus est, persecutio grandis 'p. 50. 


eral contra ecclesiam Christi ab eis qui post mortem beati Anas- 
tasii imperatoris regnaverunt; qui a sacerdotibus ubique constitutis 
flagitabant ul Chalcedonis synodum et definitionem eius acciperent, 
el additionem quae in ea contra veritatem facta est. Hoc ipso 
tempore duro requievit episcopus Tellae urbis, et hie ipse sane- 
lus a synodo episcoporum sanctorum eiusdem provinciae? ad 

episcopatum evocatus est, quia eiusdem viri virtulis et vitae rationis 
fama ad eos pervenerat. Et, cum vidisset eos se episcopum facere 
statuisse, obsecravit eos ut se relinquerent; et, cum vidisset eos 
sibi non obtemperare, in animo suo dixit : « Tam me fugere oportet; 
persuasum enim habeo eum qui mullis princeps fit harum passio- 
num malarum vel operationum earum aliquam evitare vix posse, 
nisi revera fortis sit, ej praesertim vanam gloriam, cui facile est 
eius qui in ea implicatur animam peccatis et corpus morte aliqua 
voluntaria ! , quales ab inimicis funt, perdere, vel quod eis qui regi- 
mini suo subiacentur placere studet, ita ut secundum voluntatem 
eorum quae eis placent Dei autem iram movent eiusque legibus 
sanctis contraria sunt semper faciat, quoniam eorum odium vitare 
studet, quia mala vanae gloriae plaga ictus est, vel quod blandi- 
tores adulatoresque apud eum assidue permanent, *qui ad eum 
sollerter accedunt, quasi pro eo starent, tristitia scilicet propter 
eum affecti, eique dicunt : « Hanc molestiam ac laborem tolerare non 
«potes»; et haec ei dicunt ut ad ea quae gestiunt studentque in eo 
invenire eum deiciant ac deprimant, imprimis a regula eius et 
abstinentia : et postea se ecclesiae possessionibus male administra- 
tis parcere simulant, ut per hoc eum iracundum esse ac morosum 
atque asperum faciant, et inmitem ac parcum, et avarum atque 
hominum exosorem, aut qui aliis sine discrimine inconsiderateque 
sese inmiscel, et remissum ac laxum, et qui voluptates corporales 
amat, et corpus suum magis quam animam, et propter negotia 
levia et inepta et communia horas ulilitatum spiritus negligit, et 
ob hoc in caverna profunda ubi non est locus standi demergatur, 
ita ut, quia hominibus placuit, si bellum haereticorum adversus 
ecclesiam insurgat, re primaria fidei suae inclinetur : et, quisquis 
ita facit, melius esset ei si non natus esset neque hunc mundum 
intrasset, qualia damna ac detrimenta sibi ipsi adquisivit. Et eum 
praesertim qui princeps est in ecclesia Dei «sine macula et sine 
«culpa»? in omni re esse oportet, ut Dei oeconomum qui die quo 
Deus secreta hominum requiret ? gregis sui ralionem daturus est, 
et secundum vestigia ipsius Dei ambulare et esse ut is fuit in 
mundo*, et beatum apostolum audire dicentem : «me imilamini 


. «sicut ego eliam Christum » 5. * Et eos qui Dei ecclesiae principes ac 

pastores fiunt quasi ignis columnam esse oportet, ita ut in nulla 

vitae suae ratione ulla obscuritas vel umbra inveniatur, et non quasi 

gregis dominos, sed omnibus hominibus bonum esse exemplar, 

praesertim autem fidelibus, et animam suam pro eo morti man- 
dare, et usque ad spiritum ultimum in tribulationibus pro eo 
acceptis perseverare, sicut Christus pro eo animam suam morti 
voluntariae tradidit, et ab omnibus cupidinibus bellum contra ani- 
mam gerentibus! effugere?, et pudicum? esse ac ordinatum, et pro- 
bum ac docendo aptum ac longanimum, neque iracundum esse, 
nec vino immodicum, secundum mandatum beati apostoli*, et 
purum esse ac probum, et qui verbi Dei curam habet, et sanctum 
esse, et qui animam a cupidinibus continet, ne in ulla re ab Evan- 
gelii sancti mandatis alienus sit, et doctrinae beati apostoli ad 
Titum Timotheumque inscriptae, qui dono hoc magno revera digni 
erant : quibus quisquis sibi confidit se aequare bene ad gradum 
hunc episcopatus promovetur; animae enim ei committuntur Dei 
sanguine emptae , non argento quod deteritur, non animalia muta, 
Sed quae Dei passione ac morte salvata sunt. Quae est poena quam 
sumet Deus a pastore qui hunc gregem suscipiat, si voluptas aliqua 


huius mundi eum captivum ducat, et una anima ex ovibus * gregis ` 


eius propter negligentiam pereat?» Et, cum haec et his plura in 
mente collegisset eaque ante oculos animae lucide posuisset, et 
rerum caelestium magnitudinem contemplatus esset, et ignomi- 
niam magnam ac probrosam, et durum supplicium quod eis super- 
venit qui delicias magis quam promissa futura amaverunt, sur- 
rexit statim hic sanctus, et senex quidam sanctus, syncellus eius, 
cui nomen fuit Damianus, qui habitationis eius participatione 
revera dignus erat, et a domo episcopi Edessae ambo galli cantu 
aufugerunt, dum a tribus episcopis observantia multa custoditur 
donec adveniat dies dominica, qua secundum canonem ecclesias- 
ticum fit is qui fit episcopus. Et, cum quaesitus esset hic vir eum- 
que fugisse vidissent, qui verus electus erat, Dei servis idoneus, 
omnes sancii episcopi qui ibi congregati erant seque hoc gaudio 
fruituros sperabant in magnam tristitiam atque aerumnam incide- 
runt : et dixit unus ex his sanctis, qui est lacobus doctor Balna- 
rum episcopus : «Nolite perturbari , fratres, Ego exibo eum quaesi- 
turus; et in Deo credo, si est ei beneplacitum ac voluntas ut fiat 

episcopus vir quem sanctitudo vestra elegit, me eum reperturum», 
Et surrexit statim et oravit, et via qua exierat sanctus lohannes et 
is qui cum eo erat recto cursu exiit, eumque circa mille passus ab 


. urbe plus minus inter duas rupes delitentem repperit. " lohannes 


autem ei cum gemitu supplicabal, dicens : «Obsecro te, domine, 
miserere mei», cum multis aliis rebus quae excusalioni suae idoneae 
erant. Et dixit ei sacer lacobus episcopus : «Num hoc tempore quo 
sancta ecclesia persecutionem patitur, et viri bello contra inimicos 
eius gesto idonei requiruntur, ministri eius aversionem exhibebunt 
et fugient? si bonum est, quare ab eo fugis? et, si malum est, dic 
nobis ut nos etiam sicut tu fugiamus». Et sanctus omni humilitate 
cum lacrimis ei dixit : « Domine doctor, relinque me, ut tibi suppli- 
cavi; quia robustorum et tibi similium hoc ministerium est». Et, 
dum inter se colloquuntur, advenerunt multi eumque corripue- 
runt,et in ecclesiam introduxerunt. Et, cum omnes ei suppli- 
cassent et multis rebus admonuissent ac confortassent, eum episco- 
patus ordinationi obtulerunt; et postea eum sumpserunt et Tellam 
deduxerunt, quo gratia Dei vocatus erat, et in sede episcoporum 
illius urbis collocaverunt. Et, postquam episcopi sancti ad suum 
quisque locum redierunt, collectis omnibus ingenuis et cuncto 
clero laudato ecclesiae, verba admonitionis et concordiae et una- 
nimi(atis cum eis locutus est sanctus : sicut navis enim violen- 
tia ventorum vehementium huc et illuc intra mare agitata tunc 
erant sanctae ecclesiae orientis; et quosdam dicentes audiebat, qui 
rebus corporalibus vineti erant et *spiritalia spernebant ac conten- 
nebant: «Si et huc etiam veniet mandatum ut synodum Chalcedo- 
nis accipiamus, protinus huic suadebimus ut accipiat; quoniam hoc 
nihil est : nemo enim potest regis mandato resistere». Is autem 
ab ipso initio propositum suum atque animae fortitudinem 
eis ostendit, et dixit : «Sit vobis una anima et unus mens; et ad 
tribulationes pro Christo sustinendas prompti este ac parati», 
et: «Ne tribulationum vos taedeat»; dum eis in memoriam 
revocat quas adflictiones et tribulationes et persecutiones et 
mortes diversas primo a paganis, postea ab haereticis multis 
ecclesia catholica pertulisset. Et, cum omnes Deum laudassent et 
ei gratias egissent, quem pastorem sibi misisse, dixit eis etiam 
cunctam synodi Chalcedonis historiam. Quam cum vituperas- 
sent el definitionem eius et additionem, et Tomum Leonis Ro- 
mae, et eos qui tantum detrimenti fecissent, anathemate dignos 

esse, postea dixit eis : «Adferte mihi diptycha», et ei attule- 
runt. Et, invento. nomine Sophronii episcopi ipsius urbis, qui 
ex eis erat qui synodo Chalcedonis aderant, nomen huius et 
aliorum simul qui ei consentiebant deleri iussit. Et statim metue- 

runt qui malam opinionem tenebant, et celeri qui voluptatibus 

corporalibus inserviebant; et dixit ei pro multis civis quidam in- 

genuus cui nomen fuit Paulus : «Haud tempus est, domine 

episcope. Rex est; et mandato eius iniit baec synodus». Huius au- 

tem opinio baud pura erat. Quem indignanter intuitus dixit ei 
sanctus : «Nonne * haec omnia quae usque adhue dicla sunt au- 
diisti ?» et mandavit ut eum a se removerent, Et dixit ei ila: «Deum 
vis conlristare nos et hominibus placere; vos omnes sine partium 
studio iudicale : oportetne super sanctis altaribus eorum nomina 
proclamari qui verbis ac factis ea quae coram vobis narravi fece- 
runt? Deo obtemperare oportet potius quam hominibus»?. Et 
statim absque mora deleta sunt, gratias ei agente universa ccelesia, 
cum multis aliis rebus quae sine melu faciebat pacis urbis causa ac 
verecundiae eius, et ne sordida esset, el ut modesta esset et bene 
ordinata; quoniam eo ipso tempore sordido saltatorum? spectaculo 
paene insanierat et furore accensa erat, et paullum abfuit quin ille 
ad mortem perveniret, quia morbum malum illius insaniae ab eis 
expellere quaesivit : et Dei auxilio flammam quam Satanas in eis in- 
cenderal cito exstinxit. Et, cum, ut ita dicam, eos vinum eorum 
excutere fecisset, et eum pro salute animarum suarum laborare ac 
contendere cognovissent, Deo gratias et laudes obtulerunt, quod 
eos per pastorem quem gratia eius eis dederat visilavisset. Quando 
enim haec omnia fiebant, persecutio ecclesiarum ad orientem 
Euphratis nondum transierat. Et, cum tempus plus minus duorum 
annorum in sede sua implesset, hue etiam ad orientem missum 


est mandatum ut episcopi qui *ut synodus Chalcedonis in ecclesiis " 


suis proclamaretur non consentirent eicerentur. Et sine mora hie 
sanctus etiam a loco suo recessit, cum vidisset se aliter permanere 
non posse nisi ei quod iussum erat assensum praebuisset. Et elegil 
sibi secundum id quod de Mose scriptum est ut tribulationem cum 
populo Dei pateretur, neve peccato tempus exiguum delectaretur® 
et ob principatus amorem anathematum quibus iniquus a sanctis 
palribus anathematizatur particeps esset, ut fecerunt nonnulli qu! 


! Sic textus, — * Acta, v, ag, — ° dpxo al, — * Hebr., xi, 25. 

cupiditates magis quam Dei amorem diligebant. Et nulla re corpo. 
rali ex ipsa urbe absumpta recessit, et alius partis contrariae in 
locum eius venit. Itaque iam in plerisque urbibus factum est : inie- 
runt alij pro aliis, mendaces pro veracibus, et raptores pro pacatis, 
baeretici pro fidelibus; et quasi animalia rapacia misericordia 
carentia in Christi gregem inciderunt, ef. cunctis tribulationibus ac 
cunctis cruciatibus maiorem partem hominum opinioni suae vio- 
lenter subegerunt : et ab omni ore et ex omni parte vox lamentatio- 
num audiebatur, et bona ac possessiones sine misericordia direpta, 
et animae vi et incuria ad contrariam partem velut captivi abductae : et 
nonnulli in montibus et sepulcris el speluncis et cavernis terrae! ab 


. oppressoribus suis delituerunt : et, haeretici vitam eorum qui *in 


constantia sua perstiterunt neque potestati eorum pervicaci ac ty- 
rannicae obtemperaverunt exiliis? et carceribus tenebrosis et angus- 
tis vexaverunt : et infantes haud baptizati permanserunt tempus 
plurium annorum, ob metum persecutorum, cum ceteris malis 
multis quae faciebant, quae scriptorum narrationes excedunt. 

Et has inter turbas hie vir Dei, postquam ab urbe sua recessit, 
in deserto quodam vitam privatam solita adflictione et oratione 
agebat. Et, Dei inquisitione ante oculos posita talenti eius quod sibi 
commisit a se rationem reguisituri, surrexit et opus admirabile 
incepit, cum id quoque in mente revolveret quod sibi a Domino 
nostro per Simonem mandatum est: «Pasce mihi oves meas et 
agnos et pecudes»?; et quae a beato apostolo ad Timotheum scripta 
sunt: n Mala sustine cum Evangelio potentia Dein‘, et: «Mala sus- 
tine ut bonus miles lesu Christi»?; et rursus : « Cura te ipsum 
coram Deo perfecte constituere operarium pudore carentem, qui 
verbum veritatis recte proclamat» 5; et rursus : « Fac opus praedica- 
toris» ?. Et hic ipse sanctus Iohannes, his rebus confortatus et po- 
tertia Dei, animam suam et regum minas et rectorum commina- 
tiones despexit, et revera opus praedicatoris fecit, ut supra dictum 
est. Et multi, cum animae potentiam ae zelum viri vidissent, ab 
omni parte ad eum concurrerunt, a pagis et ab urbibus, in deser- 


, Lum ubi conventus eius erat; et *ecclesiis monastertisque sacerdotes 


faciebat, omni perscrutatione et accuratione et diligentia, eo 
quod a sancto patriarcha Severo et a metropolitis et episcopis qui 

in regiones longinquas fugerant litteras licentiamque acceperat; et 

hi sancti ipsis litteris sacerdotum in urbibus oc territoriis suis fa- 

ciendorum licentiam ei dederunt; et multos a communione haere- 

ticorum liberavit. Et rex, cum haec omnia audiisset, eum et sanctos 

episcopos socios elus, qui numero octo erant, arcessivit; qui ad- 

scendere iussi sunt ut eos de fide interrogaret. Quos cum in suis 

opinionibus , hoc est in vera fide, firmiter perstare repperisset, et 
eius fidei se non submittere, quoniam sub promisso! adscenderant , 
cum minis iussit erga eos qui ei non consentirent nihil quod sa- 
cerdolii est facere, et saepe dixit ei sanctus : «Deo obtemperare 
oportet potius quam hominibus»?. Et porro magnam operam de- 
derunt rex et regina per curatores suos ut eum donum aliquod a 
se accipere facerent, neque eis obtemperavit, dum dicit eis: » Quo- 
modo ab eis donum eorum corporale accipiam, eum ipsi donum 
verum ac spiritale a nobis accipere noluerint?», et, ut succincte 
dicam, neque a rege el regina neque a quoquam alio *tale quidquam 
accepit, sed exigua quadam pecunia quam secum habebat quam ei 
mater eius adscendenti dederat exiliter vivebat, ipse et comiles 
eius qui eum eo erant, quoniam voluntas eorum eius voluntati in 
hac re consentiebat; neque a quoquam, quicunque esset, aeris 
quidquam vel argenti vel auri suscepit, nec per se nec per 
alium quemquam, nec clam nec palam. Et, ut multa omittam 
quae a rege erga eos facta sunt, cum eos suae parti adiungere 
studeret, postea eos dimisit, et ad regiones ac locos suos re- 
dierunt in quibus habitabant. Ipse autem hie beatus lohannes, 
postquam advenit, maiorem etiam operam dedit ut ecclesiam col- 
ligeret eamque ab haerese Diphysitarum liberaret. Porro fideles 
etiam qui in terra Persarum erant, qui erant numero pauci, de 
fortitudine et praeclaris gestis eius certiores facli, consilium in- 
ierunt ut ad eum mitterent, et ad beatum ac memoria sanctitudinis 
dignum Thomam episcopum Darae, qui et ipse talibus decoribus 
divinis abundabat et rebus divinis ac mundanis sapiens atque in- 
structus erat; et ab eis petierunt ut a regione sua aliquos mitterent? 
et sibi episcopos facerent, qui pro vera fide, quae *ibi propter er- 
rorem Nestorii miseri hominis cultoris quasi iam exstincta erat, 
gnaviter contendere valerent. Quod revera factum est, antequam 
hi sancti ad urbem regiam adscenderent. Et, cum hoc Dei placitum 

esse cognovissent, alacriter adnuerunt; et a regione illa missi sunt 
qui idonei erant, et consilio consensuque horum duorum sancto- 
rum ae sacrorum et sacri Mar Sergii Cyrrhi et Mär Marionis Surae? 
et Mar Nunae Gircusii ? et episcopi facti sunt ei qui missi erant et 
ad regionem suam cum gaudio redierunt. Et populi multi ad veram 5 
fidem conversi sunt ac regiones multae; et horum ipsorum sancto- 
rum qui in illa regione episcopi facti sunt pars marlyrio Christi 
causa suscepto operatione haereticorum et paganorum mortui sunt, 
pars, dum pro veritate laborant, in regionibus longinquis vilas 
tradiderunt. Et rursus, postquam obdormierunt hi sancti quorum 10 
nomina supra scripta sunt, et ei qui in illa regione episcopi facti 
sunt, ita ut nonnisi pauci ex eis superfuissent, quorum pars in carce- 
ribus pro ipsa veritate inclusi essent, tempore nonnullo elapso epi- 
scoporum pars qui in regione orientis reperti erant, qui orthodoxi 
erant, iterum ad hunc ipsum sanctum lohannem venerunt in ali- 
quo e montibus apud eremitas qui in eis habitabant commoran- 
p. 62. tem, aliis secum adductis, qui ut *pro eis qui martyrio Christi 
causa suscepto obierant episcopi sibi fierent petebant. Et, cum 
universi idem consilium de hac re comprobassent, eos quos addu- 
xerant ad gradum episcopatus promoverunt. Et haec omnia quae 20 
narrayi et in hanc historiam inserui, res gestas horum sanctorum 
qui a regionibus aliis ad hunc sanctum Iohannem bis advenerunt, 
et fecit quod ecclesiae aedificationis esl, ideo narravi ut ostendam 
quae miracula per huuc virum in regionibus longinquis fecerit 
Deus; et fidelium coetus in eis multiplicati sunt, et error in audi- 25 
toribus suis confractus est; et ecce! hodie multa millia hominum 
qui ex ore serpentis basilisci Nestorii miseri effugerunt Deum sin- 
cere ac fideliter laudant. Tempus enim mihi parum est ad dicen- 
dum quae certamina ei fuerint ob causam divisionis quae ab eis 
facta est qui opinione phantastica Iuliani qui episcopus Halicar- 3o 
nassi antea fuit deprehensi sunt, cum ad omnem locum assidue 
scriberet, et a libris sanctis et a doctrinis patrum spiritalium ad- 
moneret et erudiret et doceret, ut ab errore phantastico luliani 
et a doctrina eius aliena fugerent (et Dei auxilio multos ab errore 
huius miseri eripuit); et quales epistulas etiam de fidei negotio ad 35 
omnem locum scripserit quo huius phantasiastae plaga pervaserat, 
*p. 63. *et ad castrum Mundir, ubi mensura mala huius negatoris passionum 

voluntariarum et naturalium el verarum et salutarium et culpa 
carenlium in carne susceplarum Domini et Dei nostri [esu Christi 
incubuerat (ibi autem incubuerat et irrepserat et corda deceptorum 
penetraverat haeresis Manichaea huius inimici Salvatoris nostri et 
patrum sanctorum accusatoris). Haec ac talia gesta Dei dispensalio 
per eum fecit. Illo autem ipso tempore nonnisi pauci liomines, ut 
ita dicam, apud Diphysitas permanserunt, quoniam vera Dei ec- 
clesia aedificabatur, et recta religione magnificabatur et multipli- 
cabatur. Nonnulli enim a subiectione oppressorum velut a dura 
captivitate tunc fugiebant, quoniam hune verum pastorem veritatis 
adiuvandae causa adversus tentaliones multas tam firmiter persti- 
tisse videbant. 

Quae autem verba et quas admonitiones eos doceret qui ut 
sacerdotes fierent ad eum veniebant opus esset describi ! eorum 
utilitatis causa qui ea cum amore audire gestiebant; sed, ne haec 
narratio mitas lineas impleat et fastidiat is eui facile sit fas- 


tidire, dicam etiam si pauca e multis; ea quae *e doctrina beati ' 


apostoli coram eis copiose effundebat, quae sunt haec : «Este qui 
Domino vestro servitis : este spiritu ferventes? ; este oratione assi- 
dui : este qui tribulationes vestras toleratis? : este qui mala odis- 
tis et bonis rehus adhaeretis *; neve carni vestrae studeatis cupi- 
dinum causa?; cum Deo enim servitis 5: neve in ulla re cuiquam 
causam offensae detis, ne sit macula in ministerio nostro ? : ne 
quod verbum turpe ex ore vestro prodeat, sed quod pulerum 
est et aedificationi aptum ® : neve quidquam contentione vel 
vana gloria faciatis ?, sed fidelibus exemplum este, verbo et 
conversatione, et amore et fide et puritate '?. His rebus ostendite 
vos ipsos ministros esse Chrisli et sacerdotes veros, et quasi ante 
oculos vestros depictus esset lesus Christus crucifixus !! : et secun- 
dum mandatum beati apostoli este abhinc et deinceps in hac ha- 
bitatione temporali, postquam novi homines et lesu Christi milites!? 
facti estis; ne ebrietate neve cantu, neve cubatione foeda !?, neve 
aviditate ciborum animae et corpori et menti onerosorum : et doc- 
trinam quam didicistis et confessiones divinas quas eoram nobis 
confessi estis firmiter retinete.» Et haec omnia et admirabilia 


! Sie textus, contra grammaticam, — ? Rom., xui, 11, — 3 Did., xi, 19. — 

quaedam eis plura antequam eos ad ordinationem sacerdotii pro- 
moveret eis dicebat. Necnon et etiam quando oblationem solus offe- 
rebat (crebro aulem hoc faciebat) miraretur aliquis ac stuperet quod 
tempus multum quattuor horarum plus minus * (et est quando lon- 
gius) oratione et suspiriis et precibus et adflictione et lacrimis multis 
ante ipsum altare sanctum et ante ipsa mysteria spiritalia protra- 
hebat, donec fundamenta altaris, ut ita dicam, lacrimis eius 
humectabantur, per totum tempus secundum morem suum multo 
silentio curvatus atque inclinatus, et postea munus canonice per- 
ficiebat. Et, quando coram populo offerebat, id quod horae sanctae 
idoneum est, ut decet, faciebat. 

Et, cum ea quae sanctae ecclesiae aedificationis ac correctionis 
sunt per hunc virum fierent, vidit Ephraim patriarcha Antio- 
chiae huius sancti facta admirabilia, et ad ea tollenda invidia 
excitatus est. Et, quia aliter non sperabat se eos qui a potentia 
sua violenta, hoc est ab haeresi sua diphysitica, defecerant su- 
peraturum nisi comprehenderetur hic sanctus et in carcerem vel 
exilium! longinquum detruderetur et ad silentium redigeretur 
(el quis est qui tale bonum exstinguere ac tollere potest ac 
valet, nisi ipse descendat et secundum voluntatem suam faciat ??), 
a rege petiit eo quod cunctam astutiam suam et id quod descensu 
suo facturus erat eum docuit, et dedit ei aucloritatem quam petiit 
el exercitum Romanorum, et ad orientem descendit : et paucis 
diebus vi multa adhibita multos voluntati suae violenter submisit. 


- Et, * ut fontem utilitatum omnino obturaret, machinatus est et viros 


quosdam repperit qui voluntati suae inservirent, et ad marzban 
Nisibis Persarum misit, quem dono haud modico promisso per eos 
obsecravit ut milites e suis sedulo mitteret et Romanos cum eis, et 
hie beatus Spiritus victoriis insignis a monte qui vocatur Singa- 
rae comprehenderelur : illuc enim recesserat hic sanctus propter 
multa quae illo tempore duro utilia erant. Qui enim ad marzban 
illum paganum ab Ephraim missi sunt adversus ipsum virum 
multa mendacia ei narraverunt, eumque aurum multum adqui- 
sivisse ei nuntiaverunt. Qua cupidine accensus ille paganus, 
nomen autem viri Mihrdaden, equites multos adversus eum 
misit cum comite quodam e suis, qui et ipse paganus erat; et Per- 


! opla. — * Requiritur potius : cet hoc fieri non posse nisi ipse (Eph.) des- 
cenderet. .. faceret» , quod e textu eruere non licet. 

sae el Cadiseni et Romanorum aliquot ad montem pervenerunt, 
speculatoribus etiam secum adduetis, Romanorum et Persarum qui 
locum sciebant. Necnon et is etiam qui ab Ephraim missus est ut 
hoc negotium perficeret, qui a Beth Balaš! castro erat, et in terri- 
torio Antiochenorum id quod «latronum strangulatorn? ibi vocatur 
factus erat, cui nomen fuit Cometas, cui Dominus noster et in hoc 
mundo paullum e multo secundum facta eius retribuit, hic ipse 
principio, priusquam Nisibin descenderet, Harran descenderat; 


et interrogatione facta apud virum quendam intravit qui * sacerdos ' 


paganus esse dicebatur (et quid ibi fecerit hic Cometas Deus 
scit), et eius qui sacerdos dicebatur filium habitu medici se- 
cum adduxit. Hie ipse occasione quadam nobis dixit : « Taurum 
in domo nostra occidimus priusquam ad vos veniremus.» Et, eum 
ad montem ubi sanctus ille habitabat pervenissent, ipse et hi omnes 
qui missi sunt Romani ac Persae, interrogatione facta ad mona- 
chum quendam iverunt quí extra montem habitabat, qui opinio- 
nem phantasticorum Iuliani asseclarum sectabatur, eumque omnino 
contrariae esse partis reppererunt : et, secreto ei patefacto, donum 
eliam ei promiserunt; qui eos ad ipsum montem ubi sanctus habi- 
tabat media nocte adduxit, eisque cellam exiguam monstravit in 
qua Christi athleta habitabat, et recessit. Et ei ferarum instar 
contra eum descenderunt, districtis gladiis et arcubus Assyriorum 
modo intensis?. Erat autem ibi nix multa, et magnae glaciei co- 
lumnae in rupe sub qua hic probatus habitabat condensatae erant. 
Et Dominus eos ad horam occaecavit, ne eum continuo invenirent, 
Si enim eum continuo post adventum invenissent et extraxissent, 
ipsa nocte dura prae mullo frigore mortuus esset. Nonnullos au- 
tem comprehenderunt qui cum hoe sancto et prope eum habita- 
bant, eosque sine misericordia coarctaverunt ut confiterenlur quis 
eorum esset is quem quaerebant et ubi esset; quoniam unus eorum 
* qui comprehensi sunt eis dolose nuntiavit se esse qui ab eis quae- 
rebatur, et propositi causa etiam nomen mutavit, eisque dixit : 
«Nomen meum lohannes», ut hoc dolo hunc sanctum e manibus 
oppressorum fortasse liberaret. Et, cum totam noctem in hoc cer- 
tamine peragerent, quia eum cuius fama ob signa eius et vultum 
decorum sibi audita erat non invenerunt, ei qui comprehensi 


* Cf. Micu. Syn., Chron. (ed. Chabot), p. 269. — * Cf. Ssv., Ep., 1, 45; 
Ion. Mar., p. 382. — ? 1s., xxt, 15 (1). 

erant singuli abducebantur et a Romanis lignis bifurcis ac seissis 
lacerationis causa vapulabant, et nemo eorum confessus est ubi 
esset. Is autem a cella sua nusquam recesserat, quia subito in eum 
irruerant. Et diluculo facto eum invenerunt et extraxerunt : quem 
cum vidisset comes ille Persarum, cubito in ferra fulto, cum beato 
coram se constituto indignanter per interpretem colloqui incepit, 
dum ita dicit : «O digne morte mala! quid hic facis? et, nisi vir 
malus esses, in montibus desertis atque horrendis et inter leones 
etapros non habitares. Quare a dominis tuis deficis? Totum hunc 
montem incendam, et qui in eo habitant trucidabo, et deinde 
abibo. » Multa autem gloriose cum eo loquebatur Assyrius ille : et 
vir oppressus, dum coram eo stat, omni humilitate secundum 
morem suum loqui incepit : « Permittisne mihi ul loquar, an tacebo 
et facies quod vis?» Et dixit ei : « Loquere fortiter quod loqui habes. » 
Et dixit ei : « Tempera tibi *et scrutare et vide nihil eorum quae 
contra me dixisti vera? esse. Discet magnitudo tua, si ei etiam qui 
te adduxerunt recte dicere volent me non esse ut dixisti, neque 
hos sanctos qui multos iam annos in hoc monte habitant.» Et sta- 
tim adpropinquavit Cometas miser et comitem illum in capite 
osculavit eique dixit : «Per vitam tuam, domine, iube eum sedere : 
haec enim apud eum non sunt»?, Et statim gladio districto surrexit 
comes ille ut eum feriret et dixit ei indignanter : «Et quomodo 
nobis mentiti multa contra ipsum virum coram marzban dixistis?» 
Et statim eis qui secum erant mandavit, et tota cella in qua beatus 
habitabat perquisita est, et nihil eius quod sperabant invenerunt. 
Et statim celeriter surrexerunt, eumque adsumptum et a monte 
illo deductum iumento cuidam quod secum erat imposuerunt. 
Erat autem nova luna? mensis šėbat. Et a tertia hora diei usque ad 
mediam noctem per solitudinem inviam inter nivem ac glaciem 
equitare continuabant, cum nihil a sancto gustaretur. Et, cum 
viam Nisibin ducentem non invenissent, quia noctis tenebrae 
et obscuritas eos occaecaverat (Nisibin enim ut ad diversorium eos 
virum introducere iusserat marzban donec id quod sibi promis- 
sum erat acciperet, et ob hanc causam viam illam in deserto inve- 
nire cogebantur et non invenerunt), tunc im vertice cacuminis 
cuiusdam ab equis descenderunt, et virum adflictum in medio posi- 


* Sic textus, — ? Vel «ad eum non pertinent». Sensum non intelligo. — ? peo- 
pn»la. 


0 


e 


20 


3 


cr 


Gt 


[U 


+9 45 )es— 


tum omnes sicut annulus sedentes circumdederunt, equis ad colla 


dominorum ligatis. Illa enim nox fuit nox acerba tribulationis *et ' p. 7o. 


doloris et frigoris; et Persae eos execrabantur a quibus decepti 
erant, et praesertim quia id quod nuntiaverant non invenerunt. 
Et, cum mane surrexissent et glaciem in labris ac barba eius 
condensatam viderent, et nibil ab eo gustalum esse ex quo eum 
comprehendissent, et paucam animam, ut ita dicam, ei inesse, 
et didicissent magi a viro quodam qui cum eo vinctus erat qui lin- 
guam eorum aliquantulum sciebat ob quam causam comprehensus 
esset, virum metuerunt ne eis malediceret, et multum in oculis 
eorum honoratus est. Et, cum die posteriore ad terram cultam per- 
venissent, ad pagum quendam deflexerunt pernoclaturi, eumque 
in domo quadam munila incluserunt ut custodiretur. Et erat in ea 
mulier quae intra duos dies pepererat antequam illuc pervenerunt; 
q tac, quamvis in illa vitae suae angustia constituta, contra ludi- 
brium ac contemptum viri pudici conquerebatur (mulier enim 
fidelis fuit) : «Virum qui ne matris quidem suae faciem libere 
intueri audebat cum muliere puerpera commorari fecerunt, caule 
custoditum. n Et, cum eum Nisibin introduxissent, mandavit m arz- 
ban eumque in xenodochio incluserunt, eique decem viros magos 
tradiderunt qui custodirent : et in ipsa domo inclusionis eius om- 
nes cum eo intus dormiebant; el, quando ad mingendum exibat, 
pars cum eo exibant eumque caute custodiebant. Officium aulem 
solitum non omittebat, nec si id ludibrio haberent hi pagani vel 
riderent. Post dies autem paucos vidit marzban cunctatum esse 
eum qui abierat ut Ephraim diceret ac nuntiaret comprehensum 
esse lohannem et iam Nisibi inclusum; et secreto *cum diligentia 
rogavit : « Quid deliquit hic vir qui a Romanis accusatus est, quem 
nuntio misso comprehendimus et ut maleficum inclusimus?» El, 
cum didicisset mendacia esse quae contra eum dicta erant, statim 
mandavit et congregati sunt apud eum cuncti urbis magnates et 
cuncti duces qui in urbe erant, et nunlio misso eum a loco ubi 
inclusus erat removit et coram se introduxit. Quo intrante et 
cunclis qui congregali erant coram ipso viro in terra sedentibus, 
vultum cius et venustatem et staturam et moderationem et pudici- 
tiam et faciem amabilem vidit, et, manu ad magnates suos extensa , 
eis per eam annuit: mos enim est Persis, et praesertim magis, 
exercitatione adquisitus, ut, si silentio ac sine verbis alter alteri 
indicare volunt id quod cogitant, facile per nutum digitorum indi- 

cent. Hie igitur nutu digitorum significavit : «Hic vir ingenuus 
est, et non servus est, et pudicus est, et non maleficus.» Et locu- 
tus est magnatum quidam qui sedebant, qui Christianus erat, et- 
dixit : « Precor, domine; si hic coram Caesare intrabit, statim coram 
€o surget, propter legem Christianorum : ut enim didici, episcopus 5 
est.» Quod cum audiisset marzban, statim mandavit et coram 
eo in terra consedit; et cum eo per interpretem collocutus est, qui 
-dixit ei graece : «Quomodo ausus es, cum talis sis, in nostram 
rėgionem absque licentia nostra transire? Nonne scis aliam esse 
"P. 72. hanc rempublicam!?»; locutus est beatus et dixit ei *graece per 10 
interpretem : « Haud prima vice in hanc terram transii. Jam terlia 
vice transeo, ut apud hos sanctos orem, qui multos iam annos in 
monte habitant a quo me ut maleficum comprehendistis. Etenim 
quis sum ego ut magnitudo vestra de me sciat et tunc transirem? 
Pauper enim sum, ut me videtis. Hodie, dum tanta pax est inter 15 
haec duo regna, rempublicam! et rempublicam! non novi. Duo 
enim reges amore fratres sunt: et, si hic sum, inter Romanos puto 
me esse; et, si inter Romanos sum, hic sum propter ipsam pa- 
cem.» Marzban dicit : «Quomodo dicis te pauperem esse, cum 
multum aurum tibi collectum sit ab eis qui ad te veniebant?» ao 
Confessor dicit : «En! subito me comprehenderunt ei quos misistis; 
dicant quid mecum invenerint quando me comprehenderunt ac 
scrutati sunt. Et rursus obsecro ut, si fieri potest, dum hic inelu- 
sus sum, mittat magnitudo vestra homines fide dignos, qui totam 
regionem nostram circumeant et, interrogalis et inimicis meis qui 25 
me accusaverunt et amicis , ostendant me ab ullo homine quidquam 
cepisse : et, si quid eorum de quibus accusor apud me inveniatur, 
in media hac urbe crucifigar. Quod a parentibus habebam dedi, 
et a rebus aliorum recipiebam.» Marzban dicit : «Quare a Cae- 
"p. 73. sare deficis et ab eis qui *in terra eius potestatem exercent? Nonne 3o 
scis male agere qui a dominis suis deficit? Et, si vis, te Romanis 
reconciliabo et eorum voluntatem facies, et in quiete ac pace vives.» 
Beatus dicit : «Ego a rege nostro victorioso ae pacifico ac benigno 
non deficio. Equidem, sicut conservi mei, ut etiam debemus, ei 
ut in mundo subiectus sum; et pro eo oro ut secundum Dei volun- 35 
tatem regnum suum administret.» Et, cum audiisset eum regem 
tantum laudere, clamavit et dixit quemadmodum laudare solent : 

«Fortuna regis regum sit tecum, qui Deo par est.» Et dixit ma- 
gnatibus suis: «Miramini vel quantum eum coram nobis calum- 
niati sint qui eum accusaverunt, vel quantum hic eos laudet 
Seque eos amare ostendat.» Et dixit beatus : «Discat magni- 
tudo vestra eos ob nihil aliud me persequi nisi quod fidem meam 
non relinquo in qua baptizatus sum et ei qui me oderunt, nec 
me alii subicio, quam ips: etiam antea sicut ego repudiabant.» 
Marzban dicit : «Ego magus sum, et sunt mihi duo filii. Si mihi 
dixisset dominus noster rex regum : «Nisi id quod tenes commutabis 
el aliquid aliud accipies, duos filios tuos coram te mactabo; hoc in 
me susciperem ut a sanguine amborum mihi in 0s inicerent, neve 
id quod teneo commutarem. Mendacia enim esse didici quae contra 
te dicta sunt.» Et post multa alia quae sanctum interrogavit, ei- 


que ut oportebat respondit !, eum *ad locum ubi inclusus erat misit; * 


putabat enim donum sibi ab eo datum iri. Et venit aliquis ab eius 
hominibus et dixit ei: «Si quid habes quod des, quoniam scimus te 
iniuste comprehensum esse, relaxabimus te et effugies.» Dicit ei 
beatus : «Revera, dico, si venisset rex noster Romanorum, et me 
comprehendisset et mihi imperasset ut fugerem, non fugissem ; 
nec guidguam possideo, et Dei auxilio neminem timeo.» Et, cum 
ibi Nisibi triginta dies implevisset, misit Ephraim id quod Persis 
pactus erat; qui simul atque acceperant mandaverunt et Romanis 
traditus est; et eum adsumptum Daram introduxerunt cum exercitu 
mulio qui eum in limite receperat; et ibi quinque dies inclusus est. 
Et valde eius causa laborabat Mamma episcopus Darae et omnes 
qui hominibus et non Deo placent ut eis obtemperaret eisque con- 
sentiret. Et post demonstraliones multas quas eis monstravit dixit 
eis : «Male homines ei quod non verum est invitos obtemperare 
violenter cogitis, ut Deus vos derelinquat, quoniam hominibus et 
non Deo, Ephraim et non veritati, placere quaeritis.» Et, quia 
Ephraim Rhesainam adventurus erat, atque ibi, ut putabat, sanc- 
tum Iohannem retibus suis sicut multos ligaturus, eum arcessivit, 
dum in itinere est, et eum illuc cum Romanis multis adduxerunt. 


Et; cum intravisset, * episcopi qui ibi aderant et principis sui adven- * 


tum opperiebantur adversus eum congregati sunt, et dicunt ei: « Quare 
haec omnia facis ? Quare ecclesiam tantum perturbavisti ? Quare non 
vitam privatam agis ut socii tui? Qui canon permittit ut facias id quod 

faciebas?» Dicit cis : « Tumultu ! exstante, ecclesia canonum accura- 
tionem ? non observat; ut novistis et discere potestis, quam accuralio- 
nem observaverit dignus memoria sanctitudinis el sanctus martyr 
Eusebius Samosalae episcopus eis quae Ariomanitis ecclesias obtinen- 
tibus faciebat, vel Athanasius magnus, vel alii eis similes?» Dicunt 
ei : «Tace ab eis quae tibi haud prosunt. Etiam nunc modo domino 
patriarchae obtempera, et omnia irrita faciet ac remittet; et cum 
honore et gloria ad sedem tuam ibis,» Dicit eis : «Quem me esse? 
audiebatis 7 et ipsi exiretis et discederetis et propter peccata vestra 
lacrimaretis. Pro me nolite Jamentari, Nemo vomeri aratri ma- 
num inicit et retrorsum spectat, et Dei regno idoneus est“, secun- 
dum Salvatoris nostri doctrinam. Et ipse porro nobis dixit : Recor- 
damini uxorem Lot“. Et porro in Ezechiele propheta scriptum 
est : Quando populi terrae tempore festivitatis coram Deo intra- 
bunt, quicunque porta septentrionali adoraturus intrat, porta me- 
ridiana exeat: et, quicunque * porta meridiana intrat, porta septen- 
trionali exeat; neve porta qua intrat exeat, sed contraria exeai»$. 
Et, cum significationem” huiusce rei dicere vellet secundum 
argumentum quod dicere proposuerat, quod etiam invitis eis 
dixil : «Non oportet eos qui Christi discipuli facli sunt et mandata 
eius vivifica in anima receperunt retrorsum verti et quae in terra 
sunt et non in caelo cogitare, et cum temporibus commutari et 
omni vento se inclinare, et omni ligno inniti, et omni via ambulare, 
et ab omni aqua bibere, ut sapientia eos qui in his rebus conver- 
santur contumelia afficit, sed debent fortes in constantia sua ac 
vitae ratione perseverare, in gradu quemque suo, quicumque ex 
ordinibus Christianorum est», dicit ei quidam ex eis, hoc est Asylus, 
episcopus Rhesainae š : «Quod supra dixisti in libro Ezechielis non 
est.» Et dixit ei beatus : «Revera et vobis dicere oportet : Hac de 
causa erratis quod scripturas non novislis, nec Dei potentiam»?. 
Et dixit eis: « Neque etiam si his plara mihi dicetis, sive blandi- 
mentis sive minis usi, sicut polypus fiam, de quo seriptum est, 
quando laedere voli ut sibi cibum inveniat, quamcumque rem 
langat, hanc ei naturam esse ut secundum colorem eius commute- 
lur.» Et irati sunt omnes et surrexerunt et recesserunt. Et postero 
die, *in secretario hiemali ecclesiae congregati, nuntio misso eum 

vocaverunt; et eadem ei loquebantur, dum eum deceptorem vocant 
ecclesiaeque perturbatorem. Et dixit eis : «Quis ecclesiam Dei per- 
turbat, ego aut qui magnos exercitus Gothorum ducunt et populum 
Dei se submittere omnibus cruciatibus violenter cogunt? Et qui 
veritati adhaesit mundi opes publici iuris! facit ut diebus paga- 
norum. Quando vidistis vel audivistis homines cum gladiis ac fusti- 
bus ecclesiam intrare? Quem decepi, ut dixistis, qui a montibus 
et desertis nonnisi raro intrem ? Vobis aurum; vobis libertas; ves- 
tra est, ut ita dicam, terra universa : el principatus datis, et pro- 
missa facitis. Et, quamquam ila est, homines a vobis ut ab hostibus 
fugiunt: et dicitis me mundum decepisse, cum nihil eorum quae 
vobis sunt apud me exstet; vobis enim obtemperare oporteret qui 
haec omnia habeatis, et non mihi pauperi. Et, si quis ad me ve- 
nit et me de veritate interrogat, me mentiri vullis? Eo quod veri- 
tatem dico decipio?» Et post haee Christophorus Amidae chorepi- 
scopus post tempus nonnullum ei dixit : «Tunica tua erinium  vesti- 
bus nigris, barba longa * mundum decipis.» Dicit ei beatus : «Hic 
sermo puerorum non instructorum est. Quieunque igitur crinibus 
vestitus est, vel qui ut sancti antiqui vestitus est qui hoc exemplum 
humilitatis nobis ostenderunt, et ceteri de quibus testificati sunt 
libri sancti eos hoc ipso vestitu humili Deo placuisse deceptores 
sunt secundum dictum tuum; tu etiam tunica crinium vestitus es, 
nec quisquam te iunc deceptorem vocaret.» Ita sermonem suum 
cum eo incipiebant, atque ita finiebant. Homines autem numero 
haud pauci in hac urbe Rhesaina congregati erant, a pagis el ab 
aliis urbibus : et quorundam opera multi etiam armati erant ut 
accusatores iniusti essent; quos omnes Dominus ad silentium re- 
duxit. Testificabantur enim eum multis aliis rebus argentum mul- 
tum ordinationibus ? collectum esse : et in hac re etiam mendacium 
eorum confutatum est, et vicit veritas. Hoc autem cum diligentia 
inquisitum est, neque eum quidquam ab ullo homine recepisse 
repertum est, nec sibi neque eis qui secum erant, ne unam qui- 
dem minam. Et, cum Ephraim patriarcha cum magno exercitu se 
comitante advenisset, magna eum pompa acceperunt, bigis et 
carrucis et mulis sub iugo vinctis. Qui die postquam intravit hora 
malutina nuntio misso sanctum a loco ubi inclusus erat adduxit, 

Romanis multis eum praecedentibus ac sequentibus, qui fustes 
portabant. Spatium vero non erat, ut ita dicam, in quo aliquis 
"p. 79. gressum pedis terrae imponeret et ambularet, propter homines *gui 
ad hoc spectaculum congregati erant. Et Romani qui eum ducebant 
magna multitudine! divisa eum per eos transire facere. vix pote- 5 
rant, dicentibus omnibus qui fideles erant : «Cui a pueritia ad se- 
nectutem serviisti, is tecum erit.» Et coram Ephraim intravit, ubi 
in secretario ecclesiae paratus sedebat, et episcopi hinc et illinc 
sedebant, et populus multus ex eorum asseclis ante eos stabant. 
Dictum est enim ab eis Ephraim: «Noli cum eo coram populo lo- to 
qui : quia, priusquam sanctitudo tua huc adveniret, multa cum 
eo locuti sumus ut obtemperaret, et is nobis talia respondit : et 
paullum afuit quin strepitus magnus ex hac re fieret.» Et surrexit 
statim Ephraim, eumque sumpsit et baplisterium intravit, et suo- 
rum nonnullos, et alios e nobilibus saecularibus, et Rufinum scho- 15 
lasticum suum. Quidam autem inter stantes clamabant dicebant- 
que: «Hunc comburi oportet. Hunc lapidari oportet.» Et cuncto 
populo extrinsecus expectante ut videret qui exitus negotio futurus 
esset, lohanni episcopo Ephraim ita dicere incepit : « Talem hono- 
rem tibi tribuo ut sedens cum te stante colloqui nolim, sed amore so 
ac pace alter cum altero confabulemur. Et primo Deum imploro 
ut, si veritatem tibi dicam, cor tuum aperiat ut verba mea exau- 
dias. Si autem errorem putabis, nec si obtemperare voles, tibi per- 
"p. 8o. mitlemus.» * Iohannes vero ad hoc etiam dixit: «Ego apud vos nihil 
dicam; nec, si dicam, proficiam; sicut non profecerunt mulli me a5 
meliores qui vobiscum saepe collocuti sunt. Num potest vir pauper 
sicut ego cum patriarcha in hoc tumultu? disceptare ? quia patri- 
archa et metropolitae, non dicam universa synodus, de hac quaes- 
lone congregari debebat, ut corrigeretur id de quo contentio est, 
ut sanctae ecclesiae mos est.» Dicit Ephraim : « Fidem ? unicuique 3o 
dicere licet; nec quisquam gradum * neque aliud quidquam spec- 
tat, sed unicuique licet de fide id quod vult dicere. Non enim 
sapientes nec sophistae fidem ? nostram invenerunt, sed sutores 
lantum et piscatores et alii viri. Dic autem nobis qua re nos ali- 
quid alienum dicere putes. Neminem enim oportet, si male credit, 35 
in fide? sua perseverare, et ludaeis Samaritanisque adsimilari, 
quos male credere nemo non novit, qui ante alios ludaeos erubes- 

cunt, quibus placuit male credentibus mori. Oportet enim nos a 
malis ad bona converti.» Johannes dixit : «Bene dixistis; bona 
sunt verba; nec vobiseum nune dicam, quia desunt mediatores 
fide digni qui rem perserutentur, et innocentem absolvant et noxium 
condemnent. Deest nunc mediator qui sine parlium studio iudicet. » 
Ephraim dicit: « Quoniam hoe tibi placuit, ego tacebo. Adsunt laici; 
cum eis loquere quidquid vis.» Et statim adpropinquavit Rufinus 
scholasticus, seque sub barba beati omni *saevitate contraxit, oculis 
defixis alque ore inter loquendum contorto (ila enim loqui solebat); 
et voce alta atque aspera ita ei dixit : «Ecclesia fidelis dicit : Unus e 
Trinitate, Dei Verbum, corpus adsumpsit et homo factus est; et sanc- 
lam Dominam Mariam Dei genetricem confitetur ac proclamat. . . .! 
miracula et passiones eius, Dic coram universa urbe in qua re sanc- 
tam ecclesiam inculpes.» lohannes dixit : rNoli me clamore iuo 
perturbare, vel expectare te me territurum. Horam sermoni facia- 
mus. Ego autem et nunc et omnes dies vitae meae unam naturam 
atque hypostasim Dei Verbi qui corpus adsumpsit proclamabo, 
sicut sancti patres, et sicut beatus Cyrillus, qui contra eos qui post 
unionem duas naturas dicunt magnum certamen fecit,» Rufinus 
dieit : «Num Dei Verbum qui corpus adsumpsit una est natura? 
num Dei Verbi et eorporis unam dieis naturam?» Iohannes dicit : 
«Non ita.» Rufinus dicit : «Ergo alia est natura Verbi, et alia na- 
tura corporis.» lohannes dicit : s Probe incepisti, et perverse finiisti. 
Ego autem nihil novum dico ut dixisti. Neque enim multis neque 
paucis verbis vobis respondere quaesivi : aerem enim verberat? qui 
vobiscum loquitur. Ego, ut supra dixi, sicut a sanctis patribus dici- 


tur, unam naturam atque hypostasim Dei Verbi *qui corpus ad- ' 


sumpsit sine confusione, sine mutatione dico; et duas post unionem 
non dico. Christum e duabus naturis unum agnosco. Qui autem 
duas post unionem dicunt patribus contrarii sunt.» Rufinus dicit : 
tHae duae naturae utrum subsistunt an confusae sunt? Nonne 
exstant?» Johannes dicit : «Noli quae in os tuum veniunt rogare. 
Audi beatum Cyrillum qui in sermone suo «Unus est Christus» ita 
dixit : «Et quis est qui ita insanus est indoctusque ut vel naturam 
« Verbi in id quod non est mutatam esse, vel carnem transformationis 
«modo in ipsius Verbi naturam se convertisse putet? Fieri enim 
«nequit. Unum igitur Filium esse dicimus et unam eius naturam, 

«etiamsi in adsumptione carnis anima intellectuali praeditae fuisse 
vagnoscitur» J. Aperi porro aures tuas, et quae ab epistula eius 
ad Acacium inscripta desumpta. sunl exaudi, quae sunt haec : «Hac 
«de causa igilur, cum ea e quibus unus ac solus Filius et Dominus 
«lesus Christus consistit velut ratione accipimus, duas quidem na- 
«turas unitas esse dicimus : post unionem autem, co quod iam abo- 
elita est sectio in duas, naturam Filii unam esse credimus ut unius, 
«incarnati tamen et hominis facii» ?. Rufinus dicit: « Utrum id quod 
ratione Lua vidisti exslat, annon? An altera ex eis alteram absorpsit?» 


3. lohannes dieit : « Dictum est * rursus a beato Cyrillo : «Quando igitur 


«modus incarnationis inquiritur, duos? qui alter cum altero ineffa- 
«biliter et inexplicabiliter uniti sunt mens humana semper con- 
spicits*. Et statim Rufinus Iohannis sermonem interrupit, neque 
ut totam hanc citationem? compleret ei permisit; et dixit clamans : 
«Ecce! duos dixisti mentem humanam conspicere.» Et manibus 
ambabus ad caelum extensis clamavit, et ante ora Iohannis inter 
eum et Ephraim stat, et dicit : « Vicit Ghristus. Vicit ecclesia. Unus 
est Deus. À populo pudore afficitur ut recte confiteatur.» Et omnes 
cum clamore strepuerunt, nec lohannem amplius loqui siverunt : 
noverant enim quid dicturus esset. Et statim Ephraim ad populum 
eressus Rufinum cum eo reliquit, et alios disceptantes : et egressus 
populo dixit : «Ecce! vidistis quo honore eum receperim, et intus 
rogavi eum quomodo crederet, et, ut confitemur, et ipse confessus 
est; et ipse quoque de Christo duas naturas dixit. Pudore afficitur 
ul nobis communicet.» Et statim omnes qui «manipulis hordei et 
frustis panis», ul scriptum est, conducti sunt“, quorum spes hoc 
tantum est, id quod oculi eorum carnis vident, « quorum Deus sto- 
machus eorum et gloria ignominia eorum», qui, ut scriptum est, 
«Domino nostro lesu Christo non inserviunt sed stomacho suo» 8, 
quorum tota «mens in terra est»?, qui!, cum "iudicium iniustum 
quod factum est non vidissent, quod iudicium perverse exiisset, lau- 
data violentia iniusta omnes una voce ita clamaverunt : «Multos 
annos doctori vero Mar Ephraim | Multos annos praeconi veritatis | 
Qui tibi non consentit haereticus est» : cum mullis aliis vocibus ina- 


! P. Gr. (Migne), LXXV, col. 289. — ? P. Gr., LXXVII, col. 199, 193. — 
* Requiritur potius eduas naturas» : B «duas res», quod melius est; sed cf. p. gı 
textus, I. a2. — * P. Gr., LXXVII, col. 933. — 5 xpos. — 9 Ez, xut, 19. 

nibus quas clamabant. Bt fuit actio!, in qua Iohannem duas naturas 
Christo adscripsisse calumoiose adfirmaverunt. Et, die iam ad oc- 
casum inclinato, cum beato, qui inter omne illud frigus multum 
in baptisterio inclusus erat, Rufinus et socii eius disceptabant, dum 
alius alii contra eum succedunt, quoniam, ut ita dicam, pauca 
anima ei inerat; ieiunium enim fuit, et ob ieiunii laborem et ob 
frigus multum vox eius aegre exibat. Et postea ad locum ubi com- 
morabatur adductum in domo inleriore incluserunt; et intrinsecus 
cum eo et extra repagulam custodes constituerunt. Et die postero 
venit Rufinus tentator, et cum eo disceptare incepit, genibus iuxta 
beati genua positis; et clamore usus loquebatur, ore et capile secun- 
dum syllabas? quas enuntiabat velut insani contortis; et eum Mani- 
chaeum vocabat. Et dixit ei beatus : «Ipse omnia loqueris, nec me 
loqui sinis : ita mihi etiam heri coram patriarcha tuo fecisti, 
quando sententiam meam cuius fine haud modice puncli essetis 
interrupisti. Hoc scholasticorum nota? non est : haud pulcra est 
consuetudo * sapientiae tuae. Sic mundum convertitis; sic et Mundir 


Arabs * violenter convertebatur.» Et Rufinus dixit : « Capite carens?, * 


quis est caput tuum ? Post quem vadis ?» Iohannes dixit: «Proprium 
nostrum caput Christus est; et, post Christum , patriarcha Mar Seve- 
rus, et patriarcha Mar Theodosius, et patriarcha Mar Anthimus, cum 
omnibus ceteris episcopis orthodoxis qui veritatis causa persecutio- 
nem patiuntur.» Et statim exsiluit Rufinus iracundus et surrexit, et 
in ipsum sanctum Iohannem et in eos quorum nomina commemora- 
verat contumeliam effudit clamore magno, eorum instar qui a spi- 
ritibus malis obsidentur, qui id quod loquuntur nesciunt, nec se 
martyribus irridere percipiunt, nec si eos laudent; et cum omni 
hac ira demoniaca ab eo exiit. Itaque etiam ceteri eiusdem coetus 
faciebant, qui ad beatum veniebant: praesertim Basiliscus, ipsius 
Ephraim notarius, ei aperte irridebat. Et, cum vidissent se his 
modis atrocibus id quod sperabant non effecisse, hac arte mutata 
aliaque quae est blanditiarum suscepta, nuntio misso eum ad locum 
ubi Ephraim et qui cum eo erant tempore vespertino congregati 
erant perduxerunt, et multa cum eo leniter per multum tempus 
collocuti sunt, ut eis obtemperaret, et ut locum suum intraret. 
Et, cum vidissent eum neque hoc modo sibi obtemperare, per- 
turbati sunt magis quam prius perturbati erant; et Bar Kili 

Amidae eum adsumpsit et domum quandam introduxit, et easdem 
blanditias ei iterum adhibebat. Et, cum vidisset eum fraudibus 
eorum non obtemperare, exclamabat et sancto dicebat : «Da pro- 


missum? te non fuga usurum, * ut aclionem? faciamus. lura mihi te 


non fuga usurum. Mendax es, nec quisquam tibi credit.» Iohannes 
dixit : «Sapiens iudex est: simul iuramenta et actio?; st iuramentis 
credis, quare facis actionem?? Polliceor me non fuga usurum. Nec 
si rex mihi imperasset ut fugerem, fuga uterer. Quidquid valetis 
facite.» 

Et, post haec omnia aique his plura quae ei fecerunt, Antio- 
chiam eum miserunt, cum Romanis multis qui eum ducturi 
conslituti erant. Et iter eius ex quo Nisibi eum amoverunt donec 
eum Antiochiam introduxerunt dies triginta implevit, dum ex urbe 
in urbem caute portatur, et porro. ut hunc mundo ostenderent 
Iohannem esse qui plures iam annos haec eis faceret, ut manus 
eorum relaxarentur qui in eo post Deum confidebant correctum iri 
quae descensu Ephraim in orientem facto corrupta ac perplexa 
erant. Cum autem hic sanctus Harran pervenisset, dum Antiochiam 
adscendit, Cometas qui eum ducebat in ipsa urbe Härrän in cubi- 
culo eum inclusit, in domicilio viri cuiusdam qui paganus esse di- 
cebatur, caute custoditum. Hic autem Cometas fidelibus quibusdam 
quos ab urbe Harran comprehenderat multa mala inflixit, et in om- 
nibus pagis atque in omnibus urbibus quas intrabant etiam eis qui sui 
coetus erant similiter faciebat : et, si quis ei in via occurreret, sive 
pauper sive dives sive mulier, opprobrio magno eos sub praetextibus 


. afficiebat : *omnibus enim his malis quae faciebat praemium eorum 


ac remunerationem ducatum sibi pro eis datum iri sperabat: propter 
hanc enim spem et propter hoc promissum ut in omnia haec mala in- 
cideret sese praecipitaverat. Quodam die autem in ipsa urbe Harran 
diaconum quendam orthodoxum cum aliis comprehensum fune 
retrorsum vinxit, et a terra sublevatum trabibus tecti tempus lon- 
gum suspendit : et ille prae angore exclamat ac dicit : « Christe Dei 
Fili me adiuva.» Et Cometas insolens blasphemia usus est, quam 
nobis scribere non licuit, ne auditores eius corde percellerentur. 
Cogebat autem eum oblationem recipere, vel tot et tot daricos 
dare. Blasphemus enim fuit hic miser et gloriosus. Et haec huius 
viri pauca sunt facta quae narravi, ut videatis cai belluae perniciosae 

hic sanctus lohannes traditus sit manibus eorum qui sese pas- 
tores ecclesiae vocabant. Quantas blanditias, quanta verba admoni- 
tionis religiosae a caplivo quem ducebat pro salute animae auae 
audiebat hic miser! quarum nulla cor eius durum mollivit. Ei, 
cum hic sanctum lohannem eduxisset, et G yglyqe! iuxta Antio- 
chiam pervenissent, chorepiscopos ecclesiae Antiochiae et oecono- 
mos et vindices? ecclesiae urbis, et notarios eorum atque alios multos 
in monasterio quod comitis Manassis vocatur cum monachis ipsius 
monasterii ac vicinorum omni saevitate congregatos invenerunt. Et, 
eum operarius fatigatus ac defessus intrasset, et Romani qui eum 
ducebant, et inter eos stetisset, secundum dispositionem suam 
eum exceperunt : quod sufficit ut audientibus notum faciat quid furor 
eorum illa hora fecerit. Est enim qui maledicta *in eum effuderit; * 
est qui derisionem disperserit; est qui caput nutaverit: est qui pedes 
moverit; est qui manus alteram contra alteram pulsaverit : perlur- 
batio enim confusa fuit atque hominum frequentia importuna; vesper 
enim fuit ebrietatis. Et post plagas verborum suorum ei dixerunt : 
«e Nobis a domino patriarcha per hanc epistulam quam nobis misil 
mandatum est ut in hoc monasterio inclusus caute cuslodiaris. 
En! quos te custodituros constituimus et eos qui tecum sunt. Da 
nomina eorum vindici?, et coram eo dicite vos fuga non usuros, ul 
actionem 3 faciamus.» Dixit reus: « Quotidie a me postulatur ut ac- 
tionem ? faeiam. Si custodior, quare de me actio??» Cuncti autem 
strepitum contra eum fecerunt et dicunt : « Et facies et custodieris, 
ne effugias.» Et dixit : «Ego saepe dixi, et nunc iterum dico, si rex 
mihi imperasset ut fugerem, me non fugiturum fuisse; quia in 
neminem ulla re noxius sum, neque ulli komini quidquam mali a 
me factum est.» Et post hoc omnes multa clamaverunt; et dixit eis : 
«Id quod iussi estis facile, neve minas multiplicetis ut socii vestri. 
Quidquid valetis sumite ac facite.» Et eum in cella angusta inclu- 
serunt, quae cubiculi cuiusdam a parte interiore erat, ipsum et 
quattuor quosdam e sociis eius, et repagulam eis obiecerunt. Erant 
aulem qui eum custodituri constituti sunt septem, lecticarii * et mo- 
nachi et vigiles?. Unum vero horum ipsorum vigilum Barabbam 
vocabant, propter facta eius mala, quae eum commendaverunt et 
vigil factus est in domo Mar Iuliani martyris. Viros enim ac mu- 


! Vocalia incerta. — ? éxdixos. — 3 wpatis, — * Clerici qui lecticas mor- 

lieres trahebat et eruciabat et carceribus committebat!, quia hao- 


. resi diphysiticae non communicabant. * Domos etiam fidelium ob 


hanc ipsam causam intrare! audebat; et, ut multi dixerunt, eliam 
socii eius qui sanctum Iohannem custodiebant, eum? caedis etiam 
participem esse’, cum multis aliis rebus quae ab eo facta erant. 5 
Ecce! haec facta eum commendaverunt et clericus factus est : et, 
quoniam adeo sollers fuit, hune sanctum custoditurus constitutus 
est, Quae autem mala ei inflixerit, plura sunt? quam ut describan- 
tur. Risu enim multo ac lascivo exagitari solebat, et verbis scurra- 
rum ac scortorum; et pugnis et historiis saltatorum ?, et delira- 10 
mento perpetuo : et, ut quod turpissimum est dicam, et facla 
lasciva ac male ordinata quae faciebat, audientibus pudor est. Et 
post id quod fletus et suspiriorum est quod faciebat risus absque 
cessatione ab omnibus audiebatur. Nocte autem in cella illa exigua 
alque angusta cum ipso sancto el eis qui cum eo erant pernoctabat 15 
hie Barabbas et unus sociorum eius inira postem ianuae; et ceteri 
socii eius qui extrinsecus erant eis ipsis qui Intra erant repagulam 
obiciebant, et iuxta postem extrinsecus recumbebant : et, quando 
beatus ad mingendum exire quaerebat, qui extrinsecus erant repa- 
gulam aperiebant et exibat; et, postquam intravit, eam in loco so 
proprio oeeludebant; nec quisquam eorum qui cum eo erant cum 
sancto colloqui audebat, nisi furtim egisset et horam observasset. 
Die vero repagulam aperiebant, et, quandocunque quaereret, in 
cubiculum illud exterius exibat, ianuis ac fenestris custoditis; et 
nocte in loco suo inclusus erat. 25 
Quendam autem eorum qui cum beato erant, *qui in omni loco 
eum comitabatur et in multis rebus ei Domini nostri causa pare- 
bat, Ephraim nuntio misso ab eo removit, et in alio loco quae 
duo millia passuum ab eo distabat inclusit; quoniam eum putave- 
rat lohannem sibi non consentire facere : et duo eorum qui apud 30 
eur ex hominibus eius remanserant mentibus coacti reliquerunt eum 
ae recesserunt : qua de causa magis vigilaverunt qui eum custo- 
diebant. Assidue autem ad beatum lohannem mulli miltebantur 
ct cum eo disceptabant, et postulabant ab eo ut scripto declararet 
quomodo crederet : et hoc fecerunt ut verba contra eum invenirent 35 
quibus eum caperent, et os suum in eum aperirent. Is autem 
absque timore fecit et ad eos misit. Et duobus diebus antequam 

fieret dedicatio! ecclesiae Antiochiae, quam Ephraim secundo aedi- 
ficaverat?, causa eversionis secundae quae ibi eius diebus accidit?, 
(et episcopi multi et chorepiscopi et periodeutae et festivales (?)* et 
monachi dicionis Antiochiae, et, ut ita dicam, homines innumeri, 
congregati erant, quia mandato propter ipsam festivitatem hi omnes 
congregati erant) archimandrita ipsius monasterii domus comitis 
Manassis ubi beatus inclusus erat apud Ephraim intravit (hie ipse 
aulem archimandrita Ephraim pariter ac Christo morem gerebat), 
el dixit ei : «Iohannes qui in monasterio meo inclusus est apud 
le intrare ac tibi consentire quaerit; et ipse me ad te misit.» 
Et statim haec fama per totam urbem exiit. Et statim Ephraim 
celeriter surrexit et ad eum exiit, episcoporum quibusdam atque 
aliorum multorum5 secum adductis; el nuntio misso eum vocavit, 
el beatus in atrium monasterii omni fortitudine ad eum descen- 


dit; et dixit ei : *«Audivi te apud me intrare quaerere; et dixi ' 


ego : «Quamquam secundum regulam accuratam non est, non 
«intrabit; nam ego ad eum exibo.» Quid fecisti? Quod consilium 
inisti? Sanctaene ecclesiae consentis? nolo te in opinione tua 
permanere.» Respondit lohannes, eique dixit: « Quando ad te in- 
trare quaesivi? Non omne quod reputatis vobis dicere licebit. Revera 
non quaero, nec mihi consilium est ut te videam, neque ut intra 
portas huius urbis intrem. Abite a me. Non puerufus sum, ut blan- 
dimentis afficiar.» Et barbae suae apice comprehenso dixit: « Absit 
ut haec mea canities ecclesiae Christi pudorem inferat. Hoc ei 
simile est de quo me Rhesainae accusavislis, et dixistis seripsis- 
tisque me duas naturas dixisse. Revera dico, si venisset Mar Seve- 
rus patriarcha meus, et mihi imperasset ut Christo duas naturas 
post unionem adscriberem ?, me ambabus manibus capiti eius impo- 
sitis eum anathematizaturum fuisse. Quare sermonem meum Rhe- 
sainae interrupistis nec me eum complere sivistis? Veritatis defen- 
sionem a me postulavistis, et dixistis : « Fieri non potest ut non duas 
«naturas post unionem dicas»; et coram vobis recitare incepi, sieut 
a beato Cyrillo dictum est : + Quando modus incarnationis inquiri- 
«tur, duos? qui alter cum allero ineffabiliter et inexplicabiliter uniti 
«sunt mens humana semper conspicit. » Et exinde strepitum contra 


1 gynalvıa. —* Cf. Zacu. Ru., x, 5. —? Anno 538 (Ios. Mar., p. 4a, 443; 

me fecistis ef dixistis me duas naturas dixisse, et quominus celera 
adicerem tacui, quae sunt haec, quae clamore vestro exclusistis : 
«Quando autem uniti sunt, nemo ullo modo soparat, *sed omnis homo 
«eum qui e duobus est unum esse et Deum et Filium et Christum 
vet Dominum credit et firmiter aceipit»!. Num his verbis videor 
vobis duas naturas post unionem dixisse, vel ulla re ab eo quod 
sum mulatus esse? Et nunc, dum vivo, et, si fieri potest, etiam 
post mortem, anathematizarem quicunque aliter sentit quam ula 
sanctis patribus dictum est, a quibus docti atque illuminati sumus. » 
Et Ephraim, ad archimandritam illum intuitus, dixit : «Noli con- 
tristari, domine archimandrita. Hic mentiri solet.» Et statim sur- 
rexit et exiit : et apud Iohannem permanserunt qui contumeliosi 
sunl et irrisores, eumque contumeliis affictebant. Qui, cum vidisset, 
respondit eis et dixit : « Nobis etiam os est; et, si volumus, contu- 
meliis sieut vos utemur; absit autem ut Christi praeceptum? trans- 
grediamur et contumeliis vel maledictis utamur. Non ita didici- 
mus.» Respondit quidam eorum et dixit ei : «Seimus tibi os esse 
quod camelum edit, quod asinum ferum edit» : cum multis aliis 
verbis quae, ut solent, dicebant. Et reliquit eos quasi in columna 
slantes et ad locum suum adscendit. Et, facta dedicatione?, qui 
congregati erant ad regiones suas recesserunt. Et Ephraim Con- 
stantinopolim adscendit; et, cum adscenderet, eum qui a Iohanne 
separalus erat ut in alio loco custodiretur mitti iussit ut ad Iohan- 
nem veniret. Et duobus mensibus antequam reguiesceret Iohannes 
mortem suam propinquam esse aperte nuntiavit, el visionem etiam 
declaravit quam viderat, de qua iuramentum exegit ne diceretur. 
Orationibus autem multis et lacrimis nocte ac die vehemens et stu- 
diosus erat, neque hac re satiabatur neque ab ea cessabat. Verum, 
simul atque hora matutina id quod viderat declaraverat, vespere 
ciusdem diei *beatus quidam sanctus ad eum adscendit, moribus 
eximius et operum stupendorum patrator, ut propriis oculis unum 
e miraculis quae fecit vidimus (et nomen eius fuit Heliodorus. Archi- 
mandrita enim fuit unius e monasteriis quae in monte Antiochiae 
sunt. Hic ipse in monasterio comitis Manassis propter eandem 
fidei rationem inclusus erat). Hic ipse senex tribus diebus ante- 
quam moreretur supplicationem fecit et ad lohannem episcopum 


| P. Gr. (Migne), LXXVII, col. 239, 233; posterioris citationis sensus tantum 
ap. Cyr. invenitur. — ? Marra., 1e, 44, — > dyxalvia. 

ubi inclusus erat adscendit, et eum iurare fecit et dixit ei: «Per 
oraliones patris nostri spiritalis ac veri Mar Severi pastoris patri- 
archae nemo cadaveri meo quando mortuus ero aromata imponat 
nisi tu. His enim diebus moriar. Sed tu quoque noli contristari, 
sed confortare. Mox enim venies etiam post me.» Et posl tres dies 
hie senex magnus requievit. 

Et, ut multi nos docuerunt, a tempore quo hic beatus tonsus 
est, et ut ipsi eliam tempore illo exiguo quo familiaritate eius usi 
sumus oculis vidimus, inter labores eius assiduos hic erat. Fecit 
sibi subligaculum! pellis a zona usque ad solum descendens; et 
tunicam a se exuebat, subligaculo! illo indutus, et in sole per 
totum diem stabat, ministerio atque orationibus vacans. Cutis 
enim eius aestu solis velut ignis ardore comburebatur. Et die quo- 
dam, cum in eum desuper spectaremus, nonnulli adolescentem 
quendam ei obtulerunt qui a spiritu malo obsidebatur, funibus 
lineis ligatum, quem ante eum proiecerunt, dum sanctus ille ac 
fortis in sole stat. El, oratione super eo facta, eum unctione ora- 
tionis unxit; et intra tres dies ab eo recessit qui eum vexabat, et 


ordinatus ac gravis factus est : et *multi Deum laudaverunt, qui se ° 


adorantium vocem exaudit et se timentium voluntatem facit. 
Requievit autem hic sanctus triginta diebus antequam requiesceret 
pater noster spiritalis. Et indictione prima?, quae est annus 849“ 
secundum numerum annorum Alexandri, mense šebat die sexto, 
sabbato medio die, e mundo exiit hic ipse pastor spiritalis, cuius 
ante oculos mors sua semper posita erat, et qui horam obitus sui sine 
oblivione conlemplabatur. Et a cella inclusionis eius eductum eum 
in cubiculo exteriore posuerunt; quoniam fratres ipsius monasterii 
ab eo aedificati erant, et oculis eorum honoratus erat, quia patien- 
tiam eius et gravitatem et mores probos viderant. Et, quia porro 
archimandrita eorum non aderat quando beatus requievit, omnes 
sedulo adscenderunt, eumque a loco ubi erat deductum super lec- 
tum in martyrio posuerunt : et hoc ipsum filiis ecclesiae nuntia- 
verunt; et ad vindicem? ecclesiae miserunt, ut venirel et videret 
quod Deus eidem sancto fecerat. Quae autem verba de cadavere 


5 huius sancti locutus sit ipse qui missus est, cui nomen fuit Parthe- 


nius, Dominus noster ei condonet!, Dies autem occiderat et tene- 
brae factae erant; et mandaverunt qui in ecclesia dominabantur, 


| mepupa. — * wpėm. — ' dxJixos, — * Sic textus. 


el custodes caute staluerunt, ne quis eum obdormiisse perciperet, ct 
strepitus fieret et conturbarelur urbs, et zelo ducti id quod sibi 
casu obveniret ardenter facerent. Et sepultus est hic ipse sanctus 
media nocie quae diem dominicam praecedit, Fuit autem universum 
tempus inclusionis eius ann! circulus et dies sex: vixit vero an- 5 
. nos Lv. Ét, priusquam moreretur et praesertim hora mortis, *pro 
pace sanctae ecclesiae et pro eis qui eum lantum cruciaverant 
ferventer orabat. Et cessavit labor eius, et navis eius in portum 
pervenit, quia certamen bonum pugnaverat, et cursum suum com- 
pleverat, et fidem suam servaverat : et venit talentum eius cum 1o 
lucris, et coronam vicloriae! accepit, quoniam onus diei et calorem 
sustinuerat?. Et iam inter divitias bealitudinum est quas Dominus 
noster eiusmodi sanctis dixit : « Beati esurieutes quia satiabunturv, 
et: «Beali qui nunc fletis quia ridebitis», et : « Beati estis quando 
vos opprobriis afficient et persequentur, et nomen vestrum ut malos 15 
reicient pro Filio hominis. Gaudete illo die et exultate, quia prae- 
mium vestrum magnum est in caelo»?. Ibi enim est regio quam 
Christus eis promisit in praedicalione sua : «Ubi ego sum, ibi erit 
etiam famulus meus+* : cui gloria in saecula saeculorum. 

